
Budskab  fra  Det  øverste  Præsidentskab 

VOR  STØRSTE  GAVE 
AT  VÆRE  I  VOR 
FADERS  GERNING 

Præsident  N.  Eldon  Tanner 


Det  er  en  udsøgt  fornøjelse  at  dele  denne 
hellige  juletids  glæde  med  jer  og  jeres 
kære. 

Jeg  tænker  på  Frelserens  svar  til  sine 
forældre,  Josef  og  Maria,  da  de  fandt 
ham  i  færd  med  at  belære  i  templet  som 
12-årig.  Hans  mor  gav  udtryk  for  be- 
kymring efter  at  have  ledt  efter  ham  i  tre 
dage.  Da  hun  spurgte:  „Barn!  hvorfor 
gjorde  du  således  imod  os?  Se,  din  fader 
og  jeg  har  ledt  efter  dig  med  smerte" 
(Luk.  2:48),  var  sønnens  svar  dette: 
„Hvorfor  ledte  I  efter  mig?  Vidste  I  ikke, 
at  jeg  bør  være  i  min  Faders  gerning?" 
(Luk.  2:49). 
Giver  noget  andet  arbejde  en  større 


følelse  af  varme  og  personlig  tilfredsstil- 
lelse end  at  vide,  at  man  virkelig  er  i  vor 
Faders  gerning? 

På  dette  tidspunkt  af  året  koncentrerer 
vi  os  om  at  fejre  opfyldelsen  af  profetier- 
ne i  Det  gamle  Testamente,  som  de 
åbenbaredes  af  Esajas,  Noa  og  Jeremias 
og  mange  andre,  og  opfyldelsen  af  de 
tegn  og  profetier,  der  forudsagdes  af  den 
nye  verdens  profeter,  omfattende  Lehi, 
Nephi  og  kong  Benjamin.  Lukas  skrev 
om  enkeltheden  ved  denne  den  mest  vel- 
signede af  alle  fødsler: 
„Og  det  skete,  medens  de  var  der,  kom 
tiden,  da  hun  skulle  føde. 
Og  hun  fødte  sin  søn,  den  førstefødte, 

og  svøbte  ham  og  lagde  ham  i  en  krybbe, 
thi  der  var  ikke  plads  for  dem  i  herber- 
get. .  . 

Og  en  Herrens  engel  stod  for  dem,  og 
Herrens  herlighed  strålede  om  dem,  og 
de  blev  grebet  af  stor  frygt. 
Men  engelen  sagde  til  dem:  , Frygt  ikke; 
thi  se,  jeg  forkynder  eder  en  stor  glæde, 
som  skal  være  for  hele  folket. 
Thi  eder  er  i  dag  en  frelser  født  i  Davids 
by;  han  er  Kristus,  Herren. 
Og  dette  skal  være  jer  et  tegn:  I  skal  finde 
et  barn  svøbt  og  liggende  i  en  krybbe'. 
Og  i  det  samme  var  der  med  engelen  en 
mangfoldig  himmelsk  hærskare,  som 
lovpriste  Gud  og  sagde: 
,Ære  være  Gud  i  det  højeste!  og  på  jor- 
den fred  i  mennesker,  der  har  hans  velbe- 
hag!'" (Luk.  2:6-7,  9-14). 
I  løbet  af  det  forgangne  år  er  vores  op- 
mærksomhed blevet  henledt  på  fejrin- 
gen af  opfyldelsen  af  andre  profetier  -  og 
de  fremskridt  vor  Herres  kirke  har  gjort. 
Året  1980  betegnede  150-års  jubilæet  for 
evangeliet  med  dets  mange  velsignelser 
for  de  mennesker,  som  modtager  dets 
storslåede  budskab.  I  løbet  af  disse  150 
år  er  kirken  vokset  fra  seks  medlemmer  i 
1830  til  mere  end  fire  millioner  i  1980. 
Antallet  af  stave  er  øget  dramatisk  fra 
den  første  stav  i  Kirtland,  Ohio,  til  mere 
end  et  tusinde  stave  verden  over.  Antal- 
let af  missionærer  er  også  vokset  fra  16  i 
1830  til  mere  end  30.000  i  dag.  De  udfor- 
dringer, kirkens  medlemmer  er  blevet 
stillet  overfor  siden  1830,  har  beredt  os 
til  fremtiden. 

De  personlige  ofre  for  kirken,  som  er 
blevet  ydet  af  vore  forfædre,  samt  af 
deres  efterkommere,  er  bemærkelse- 
sværdige. I  mange  tilfælde  er  de  velsig- 
nelser, som  vi  nu  deler,  resultatet  af  den 
hengivenhed,  som  vore  brødre  og  søstre 
i  den  genoprettede  kirkes  første  tid  var 


opfyldt  af.  Denne  hengivenhed  og  disse 
ofre  var  tydelige,  da  de  hellige  tilbragte 
deres  første  år  i  den  store  Saltsødal.  Der 
var  kun  sparsomt  med  føde,  som  måtte 
deles  dengang  -  den  første  vinter.  Men 
der  var  rigeligt  af  taksigelse  og  forplig- 
telse og  hengivenhed  med  hensyn  til  at 
tjene  Herren. 

En  beretning  om  den  første  jul  i 
Saltsødalen  den  25.  december  1847  blev 
skrevet  af  bror  Robert  Bliss:  „.  .  .  sneen 
er  næsten  forsvundet,  og  vejret  er  godt;  i 
dag  vækkedes  vi  ved  affyringen  af  en 
kanon,  og  dagen  tilbragtes  med  arbejde 
af  nogle  og  morskab  af  andre  ...  jeg 
besøgte  én  af  mine  gamle  naboer,  som 
var  blevet  drevet  ud  af  Illinois  sammen 
med  mig,  og  nød  hos  ham  en  dejlig  jule- 
middag; men  min  glæde  kølnedes,  da  jeg 
tænkte  på  min  familie;  de  er  mere  end 
1000  mile  fra  mig,  og  jeg  havde  ingen 
mulighed  for  at  rejse  til  dem  førend  til 
foråret."  Bror  Bliss  fortsatte,  og  han  an- 
tydede, at  han  havde  tro  på  Gud.  At  han 
havde  beskyttet  dem  i  alle  deres 
prøvelser,  og  at  han  ville  hjælpe  hans 
familie  i  enhver  situation,  de  måtte  kom- 
me ud  i. 

En  ung  søster  fortalte  om  sine  oplevelser 
den  første  jul  i  den  store  Saltsødal 
således: 

„Jeg  husker  den  første  jul  i  dalen.  Vi 
arbejdede  allesammen  som  sædvanlig. 
Mændene  samlede  „bynke",  og  nogle 
pløjede  endog,  for  selv  om  det  havde 
sneet,  var  jorden  endnu  blød,  og  plovene 
var  igang  næsten  hele  dagen.  Julen  kom 
på  en  lørdag.  Vi  fejrede  den  om  sabba- 
ten,  hvor  alle  samledes  omkring  flag- 
stangen midt  i  fortet  og  holdt  et  møde 
dér.  Det  blev  et  dejligt  møde.  Vi  sang 
Guds  pris,  vi  forenedes  alle  i 
åbningsbønnen,  og  talerne  den  dag  er 
altid  blevet  husket.  Det  var  ord  af  taksi- 

gelse  og  fryd.  Ikke  ét  uvenligt  ord  blev 
udtalt.  Folk  var  håbefulde  og  tilfredse 
på  grund  af  deres  tro  på  det  store  værk, 
de  var  i  gang  med.  Efter  mødet  trykkede 
vi  allesammen  hinanden  i  hænderne. 
Nogle  græd  af  glæde,  børnene  legede  i 
indelukket,  og  omkring  lejrbålet  om  af- 
tenen samledes  vi  og  sang: 

„Kom,  kom  Guds  folk, 

fremad  og  frygter  ej, 

kun  med  mod  fremad  drag." 

Den  dag  fik  vi  kogt  hare  og  en  smule 
brød  til  middagsmad.  Far  havde  skudt 
nogle  harer,  og  det  blev  et  virkeligt 
festmåltid.  Alle  fik  nok  at  spise.  Hvad 
angår  fuldkommen  fred  og  velbehag 
havde  jeg  aldrig  haft  en  lykkeligere  jul 
hele  mit  liv." 

Julen  var  både  en  fredelig  tid  og  en  tid 
med  udfordring  om  oprettelse  af  Zion. 
Vinteren  1847  afslørede  pionerernes 
sande  karakter,  både  deres  i  den  store 
Saltsødal  og  dem,  der  afventede  mulig- 
hed for  at  drage  mod  vest.  To  dage  før 
jul  kom  et  åbent  brev  fra  De  tolv  apost- 
les Råd  med  denne  tekst: 
„Lad  alle  de  hellige  .  .  .  øjeblikkeligt 
samles  på  flodens  (Missisippis)  østbred 
.  .  .  eller  så  snart,  de  kan,  medbringende 
deres  penge,  gods  og  genstande;  og  så 
vidt  de  kan  gøre  det  konsekvent,  samle 
ungt  kvæg,  hvilket  vi  behøver  meget,  og 
som  er  til  salg;  og  lad  dem,  som  ikke 
kan,  straks  gå  i  gang  med  at  foretage 
forbedringer,  dyrke  korn  og  opfodre 
kvæg  på  de  jorder,  som  netop  er  blevet 
evakuerede  ...  og  med  flid  .  .  .  vil  det 
unge  kvæg  vokse  til  gode  forspand;  ved 
samarbejde  kan  de  dyrke  deres  eget  korn 
og  andre  sager  og  bygge  deres  egne  vog- 
ne ...  og  således  hurtigt  og  bekvemt 
skaffe  sig  en  vogn,  et  okseforspand  og 
proviant."  (Messages  ofthe  First  Presi- 


dency  1:329)  Når  vi  hører  om  de 
prøvelser  og  ofre,  som  disse  tapre  og 
trofaste  hellige  kom  ud  for,  kan  vi  så 
lade  være  med  i  højeste  grad  at 
påskønne  de  velsignelser,  som  vi  nu  kan 
nyde?  Julens  budskab  og  gave  er  ét  og 
det  samme  -  det  er  ikke  mindre  end  det 
evige  livs  gave  og  budskabet  om,  at  vi 
kan  få  mulighed  for  at  leve  sammen  med 
vore  familier  i  Guds  nærvær  for  tid  og  al 
evighed.  For  at  blive  værdige  til  denne 
kostelige  gave  må  vi  være  villige  til  selv 
at  give  gaven.  Vi  må  villigt  indvie  alt, 
hvad  vi  ejer  i  livet  til  opbygning  af  Guds 
rige.  Vi  må  indvie  os  til  Herren,  vore 
familier  og  de  samfund,  hvori  vi  lever. 
De  fleste  af  os  kan  genkalde  os  den  mest 
erindringsværdige  jul  i  vort  jordiske  liv. 
For  mange  af  os  var  den  jul  ikke  den 
med  de  kostbareste  gaver  og  dyreste  ju- 
lerejse. Det  var  dengang  nogen  gav  os 
noget  af  sig  selv,  eller  dengang,  vi  gav 
noget  af  os  selv. 

Det  kan  have  været  et  barns  første 
forsøg  på  at  male,  en  nabos  julekort  med 
en  personlig  tak,  en  bedstefars 
håndskrevne  og  opmuntrende  brev,  en 
mors  julesange,  mens  vi  sad  på  hendes 
skød  i  gyngestolen,  eller  en  fars  oplæs- 
ning af  juleevangeliet.  Vi  kan  lære  meget 
af  tidligere  julehøjtider  og  af  vore  forfæ- 
dres hengivenhed  overfor  Frelsen.  Vi 
ved,  at  Frelseren,  hvis  fødsel  vi  fejrer  på 
denne  årstid,  hele  tiden  og  altid  støtter 
os  i  vore  bestræbelser  for  hans  sag.  Vi 
må  vedholdende  gøre  os  klart,  at  vi  lever 
i  en  tid  med  udfordringer  til  os  selv,  vore 
familier  og  vores  kirke.  Vi  er  også  i  stand 
til  at  vide,  at  den  fred,  der  tales  om  i 
evangeliet,  ikke  kommer  af  materielle 
goder  men  af  vidnesbyrdet  om  hans  mis- 
sion, hvis  fødsel  vi  fejrer,  nemlig  Jesus 
Kristus.  Det  er  vores  bøn,  at  enhver  af 
jer  må  forstå  og  påskønne  julens  betyd- 


ning.  Vi  ønsker,  I  må  vide,  at  Gud  lever, 
og  at  han  elsker  enhver  af  jer  for  den 
villighed,  hvormed  I  tjener  ham.  Vi 
ønsker,  I  skal  vide,  at  I  er  i  jeres  Faders 
gerning,  og  at  det  er  den  største  gave, 
man  kan  dele  med  ham. 
Jeg  vil  bære  mit  vidnesbyrd  for  jer,  mine 
brødre  og  søstre,  at  vi  er  i  højeste  grad 
velsignede,  at  vi  ved,  at  Gud  lever,  at  vi 
er  hans  åndelige  børn,  og  at  Gud 
„således  elskede  verden,  at  han  gav  sin 
Søn  den  enbårne,  for  at  enhver,  som  tror 
på  ham,  ikke  skal  fortabes,  men  have 
evigt  liv."  (Johs.  3:16);  og  for  den  kund- 
skab, vi  har  om,  at  Jesus  Kristus,  Guds 


Søn,  gav  sit  liv  for  jer  og  for  mig,  for  at  vi 
kunne  have  udødelighed  og  evigt  liv. 
Han  sagde:  „Dette  er  min  gerning  og 
herlighed  at  tilvejebringe  udødelighed 
og  evigt  liv  for  mennesket  "  (Moses 
1:39). 

Jeg  beder  ydmygt  om,  at  hver  og  én  af  os 
vil  forstå  præcis,  hvem  vi  er,  og  hvilket 
offer,  Jesus  ydede  for  os.  Og  lad  os  livet 
igennem  leve  således,  at  vi  kan  være  vær- 
dige det  offer,  han  ydede.  Må  vi  få  en 
glædelig  jul  og  et  lykkeligt  nytår.  Må  den 
fulde  betydning  af  julens  ånd  følge  os 
gennem  det  nye  år,  beder  jeg  ydmygt  om 
i  Jesu  Kristi  navn.  Amen.  □ 

JUL  I  VORT 
HJEM 

Emily  Smith  Stewart 


Vi  tror  på  julen.  For  os,  familien  George 
Albert  Smith,  er  julen  én  af  de  mest  vel- 
signede og  dyrebare  dage  i  året.  Vi  stræ- 
ber efter  at  gøre  enhver  jul  lige  så  kærlig 
og  levende,  som  vore  forældre  gjorde 
dem  for  os. 

Forberedelserne  til  julen  i  vort  hjem  var 
altid  noget  helt  særligt.  Vore  planer  var 
omfattende  og  omhyggeligt  tilrettelagte; 
der  blev  lagt  et  budget  og  gaverne  særde- 
les omhyggeligt  valgt.  Far  og  mor  insi- 
sterede altid  på,  at  alt,  hvad  vi  skulle 
bruge  til  jul  i  form  af  penge,  føde  og 
andet,  måtte  spredes  over  et  stort 
område,  for  de  ønskede,  at  vi  selv  skulle 
lære,  at  det  altid  ,,er  saligere  at  give  end 
at  modtage.;  (Ap.  G.  20:35).  Vi  begynd- 
te med  den  vidunderlige  kasse  som  mor 
altid  lavede  for  hjælpeforeningen,  og 
hvori  hun  lagde  alle  de  lækkerier,  som  vi 
planlagde  til  os  selv.  Vi  samlede  indhol- 
det af  denne  hjælpeforeningsjulekasse  i 
dagevis.  Når  alting  var  parat,  blev  den 
læsset  på  slæden  og  trukket  over  den 
glitrende,  tilisede  sne  til  hjælpeforenin- 
gens værelse  i  17.  ward.  Sådan  begyndte 
vores  skik,  altid  iværksat  af  vores  far, 
med  at  sørge  for  jul  til  dem,  som  andre 
glemte.  Han  hyldede  altid  den  tanke,  at 
hvor  folk  blev  erindret,  kunne  de  nok 
klare  sig,  uden  at  han  tænkte  på  dem 
rent  materielt,  med  undtagelse  af  hans 
hjertelige  og  gode  ønsker,  mens  gaver  og 
dejlig  helligdagsmad  skulle  bringes  til 
dem,  som  ofte  blev  overset. 
Far  tog  os  altid  med  på  besøg  til  de 


glemte  venner,  som  han  sædvanligvis 
besøgte  ved  juletid.  Jeg  var  en  meget  lille 
pige,  da  jeg  gik  sammen  med  min  far. 
Jeg  husker,  at  vi  gik  ad  en  lang  passage  i 
midten  af  en  blok,  hvor  der  var  nogle 
meget  elendige  huse.  Vi  åbnede  døren  i 
et  lillebitte  hus,  og  der  i  sengen  lå  en 
gammel  kvinde,  meget  trist  og  alene.  Da 
vi  kom  ind,  løb  tårerne  ned  ad  hendes 
kinder,  og  hun  rakte  over  for  at  gribe 
fars  hånd,  da  vi  gav  hende  vores  lille 
gave.  „Jeg  er  så  taknemmelig  over  at  I 
kommer,"  sagde  hun,  for  hvis  I  ikke  var 
kommet,  ville  jeg  overhovedet  ikke  have 
haft  nogen  jul.  Ingen  andre  har  husket 
mig."  Vi  var  virkelig  glade  for  den  del  af 
dagen. 

En  jul,  som  jeg  aldrig  vil  glemme,  er  den, 
hvor  far  var  meget  alvorligt  syg.  Udgif- 
terne havde  været  yderst  høje,  og  det  så 
ikke  ud  til,  at  vi  ville  blive  i  stand  til  at  få 
meget  ud  af  julen.  Mor  ville  så  gerne 
sørge  for  vores  sædvanlige  lykkelige 
julehøjtid,  men  hun  var  klar  over,  at  det 
kunne  hun  ikke  og  alligevel  betale  den 
skyldige  tiende  før  årets  udløb,  en  gæld, 
der  var  vokset  som  resultat  af  fars  syg- 
dom. Hun  følte,  at  hendes  børn  som  alle 
andre  børn  var  berettiget  til  en  glad  jul. 
Hvis  hun  købte  de  sædvanlige  gaver  til 
dem,  ville  hun  imidlertid  umuligt  kunne 
betale  sin  tiende.  Hvis  hun  betalte  sin 
fulde  tiende,  kunne  hendes  børn  ikke  få 
nogen  jul.  Det  var  en  vanskelig  beslut- 
ning at  tage,  men  hun  bestemte  sig  til,  at 
hun  måtte  betale  sin  tiende,  uden  betæn- 
kelighed og  før  ønsket  om  at  gøre  noget 
for  sine  børn  måtte  friste  hende  for 
stærkt.  Hurtigt  tog  hun  overtøj  på  og  gik 
hen  til  biskoppen,  hvor  hun  betalte  hele 
sin  tiende. 

På  vejen  hjem  følte  hun  sig  meget  trist. 
Hun  var  overbevist  om,  at  hendes  børn 
ikke  kunne  få  noget  til  jul,  og  hun  frygte- 


de  vores  skuffelse.  Hun  gik  gennem 
sneen  med  hovedet  bøjet,  da  Mark  Au- 
stin,  hendes  gode  nabo,  sagde:  „Lige  et 
øjeblik,  søster  Smith.  Jeg  har  tænkt 
over,  hvor  usædvanligt  store  dine  udgif- 
ter har  været  under  bror  Smiths  lange 
sygdom,  så  jeg  vil  være  meget  glad,  hvis 
du  vil  modtage  denne  lille  gave  og  købe 
noget  ganske  særligt  til  jul.  Jeg  er  sikker 
på,  at  du  ikke  har  kunnet  købe  noget  til 
dig  selv  i  lang,  lang  tid."  Mor  prøvede, 
halvkvalt  af  tårer,  at  takke  ham.  Hun 
modtog  checken,  foldede  den  sammen 
og  gik  hjem  med  hjertet  bankende  højt 
af  glæde  og  taksigelse.  Da  hun  kom  ind  i 
huset  og  tændte  lyset,  så  hun,  at  han 
havde  givet  hende  nøjagtigt  det  beløb, 
som  hun  havde  betalt  i  tiende. 
Da  julemorgen  kom,  sagde  mor:  „Dette 
er  i  virkeligheden  jeres  tiendejul,  børn," 
og  hun  fortalte  os  historien  lidt  senere  på 
dagen.  Stykke  for  stykke  blev  velsignel- 
serne ved  tiendeloven  således  indprentet 
os. 

Siden  den  jul  har  vi  tilbragt  mangen  en 
jul  i  mange  fremmede  lande.  Nogle  i 
England,  nogle  i  De  forenede  Stater  og 
andre  i  mange  stater  i  USA.  Vi  har  haft 
rigelige  julefester  og  magre  julefester, 
lykkelige  juledage  og  nogle  juledage,  der 
ikke  var  så  muntre.  Uden  hensyn  til 
hvad  vore  personlige  sorger  kunne  være, 
sørgede  far  altid  for,  at  de,  der  behøvede 
en  jul,  og  som  ikke  hørte  til  vores  egen 
familie,  ikke  blev  glemte.  Alle  vore 
helligdagshøjtideligheder  ved  juletid  var 
motiveret  af  den  tanke,  der  blev  ind- 
prentet os  i  vore  barndomsdage:  „Det  er 
mere  velsignet  at  give  end  at  modtage" 
(se  Ap.  G.  20:35).  Ja,  ikke  blot  juletiden 
men  enhver  dag  i  fars  liv  fremhævede 
den  filosofi,  hvis  praktisering  gjorde  et 
livslangt  indrtryk  på  os.  Vi  tror  på  jul! 

□ 

Budskab  om 
en  stor  glæde" 


Jean  S.  Marshall 


Et  oplæsningsteater*  om  Kristi  mission 


Kvinde:  „Englen  Gabriel  blev  af  Gud 
sendt  til  en  by  i  Galilæa,  som  hedder 
Nazaret,  til  en  jomfru,  som  var  trolovet 
med  en  mand  ved  navn  Josef,  af  Davids 
hus;  og  jomfruens  navn  var  Maria.  . 
Og  englen  sagde  til  hende:  Frygt  ikke 
Maria!  thi  du  har  fundet  nåde  for  Gud 
Og  se,  du  skal  undfange  og  føde  en  søn 
og  du  skal  give  ham  navnet  Jesus.  . 
Han  skal  være  konge  over  Jakobs  hus  til 
evig  tid,  og  der  skal  ikke  være  ende  på 
hans  kongedømme.  "  (Luk.  1 :26-27,  30, 

*  Skrevet  med  oplæsning  af  to  personer  for 
øje,  dette  oplæsningsteater  vil  have  en  god 
virkning  i  nadvermødet,  i  en  klasse,  i  en 
familiehjemmeaften,  eller  ved  andre  passende 
lejligheder.  Forfatterens  hensigt  er  at 
oplæsningen  skulle  foretages  af  en  mand  og 
en  kvinde,  men  hvilke  som  helst  to  personer 
kan  gøre  det. 


31,  33.  Disse  og  efterfølgende  citater  er 
ikke  i  alle  detaljer  ordrette.) 
Mand:  „Og  soldaterne  flettede  en  torne- 
krone, satte  den  på  hans  hoved  og  kaste- 
de en  purpurkappe  om  ham,  og  sagde: 
Hil  dig,  jødekonge!  De  slog  ham  i  ansig- 
tet..  .  og  Pilatus  sagde  til  dem:  Skal  jeg 
korsfæste  jeres  konge?"  (Johs.  19:2-3, 
15). 

Kvinde:  „Og  Josef  drog  op  fra  Galilæa, 
fra  byen  Nazaret,  til  Judæa,  til  Davids 
by,  som  hedder  Betlehem"  (Luk.  2:4). 
Mand:  „Og  han  bar  selv  sit  kors  og  gik 
ud  til  det  såkaldte  , Hovedskalsted',  som 
på  hebraisk  hedder  Golgata"  (Johs. 
19:1718). 

Kvinde:  „Og  Josef  drog  også  op  fra  Gali- 
læa ...  for  at  lade  sig  indskrive  tillige 
med  Maria,  sin  trolovede,  som  var 
frugtsommelig.  Og  det  skete,  medens  de 


<s 


var  der,  kom  tiden,  da  hun  skulle  føde." 
(Johs.  2:4-6). 

Mand:  „Et  sted  kaldet .  .  .  Golgata.  Dér 
korsfæstede  de  ham"  (Johs.  19: 17« 8). 
Kvinde:  „Da  nu  Jesus  var  født  i  Betle- 
hem i  Judæa,  i  kong  Herodes'  dage,  se, 
da  kom  der  nogle  vismænd  fra  Øster- 
land til  Jerusalem  og  spurgte: 
,Hvor  er  jødernes  nyfødte  konge?  thi  vi 
har  set  hans  stjerne  i  østen  og  er  kommet 
for  at  tilbede  ham'"  (Matt.  2:1-2). 
Mand:  „Og  solen  formørkedes,  og  for- 
hænget i  templet  flængedes  midt  igen- 
nem" (Luk.  23:45). 

Kvinde:  „Og  hun  fødte  sin  søn,  den 
førstefødte  og  svøbte  ham"  (Luk.  2:7). 
Mand:  „Men  kjortelen  var  uden  sam- 
mensyninger, vævet  i  ét  stykke  fra  øverst 
til  nederst.  Da  sagde  soldaterne  til  hve- 
randre: Lad  os  kaste  lod  om  den"  (Johs. 
19:23-24). 

Kvinde:  „Og  hun  .  .  .  lagde  ham  i  en 
krybbe,  thi  der  var  ikke  plads  til  dem  i 
herberget"  (Luk.  2:7). 
Mand:  „Og  Josef  fra  Arimatæa  gik  til 
Pilatus  og  bad  om  Jesu  legeme.  Så  tog 
han  det  ned  og  svøbte  det  i  et  liglagen  og 
lagde  det  i  en  klippegrav"  (Luk.  23:52- 
53). 

Kvinde:  „I  den  samme  egn  var  der  hyr- 
der, som  lå  ude  på  marken  og  holdt 
nattevagt  over  deres  hjord.  Og  en  Her- 
rens engel  stod  for  dem,  og  Herrens  her- 
lighed strålede  om  dem.  .  .  Men  engelen 
sagde  til  dem:  ,Frygt  ikke;  thi  se,  jeg 
forkynder  jer  en  stor  glæde,  som  skal 
være  for  hele  folket.  Thi  eder  er  i  dag  en 
frelser  født  i  Davids  by;  han  er  Kristus, 
Herren'"  (Luk.  2:8-11). 
Mand:  „De  fandt  stenen  væltet  bort  fra 
graven.  .  .  Og  ...  se,  ...  to  mænd  stod 
hos  dem  i  strålende  klædebon.  Da  de 
blev  forfærdede  .  .  .  sagde  mændene  til 
dem:  , Hvorfor  leder  I  efter  den  levende 


blandt  de  døde?  Han  er  ikke  her,  men 
han  er  opstanden,  som  han  har  sagt  '" 
(Luk.  24:2,  4-6;  Matt.  28:6). 
Kvinde:  „I  det  samme  var  der  med  eng- 
len en  mangfoldig  himmelsk  hærskare, 
som  lovpriste  Gud  og  sagde:  ,Ære  være 
Gud  i  det  højeste!  og  på  jorden  fred  i 
mennesker,  der  har  hans  velbehag'" 
(Luk.  2:13-14). 

Mand:  „Og  han  sagde:  ,En  ny  befaling 
giver  jeg  jer,  at  I  skal  elske  hverandre: 
ligesom  jeg  har  elsket  jer,  skal  også  I 
elske  hverandre.  Derpå  skal  alle  kende, 
at  I  er  mine  disciple,  oml  har  indbyrdes 
kærlighed'"  (Johs.  13:34-35). 
Kvinde:  „Se,  jeg  forkynder  eder  en  stor 
glæde, .  .  .  Thi  eder  er  i  dag  en  frelser  født 
.  .  .  han  er  Kristus,  Herren"  (Luk.  2:10- 
11).  □ 


Spørgsmål 
og  svar 


Spørgsmål  af  almen 

evangelisk  interesse,  besvaret 

som  vejledning 

og  ikke  som  officiel 

meddelelse  om  kirkens 

politik. 


J.  Lewis  Taylor,  lærer  ved  Salt  Lake 
Institute  of  Religion,  University  of  Utah, 
og  biskop  over  East  Millcreek 
Sekstende  Ward,  svarer: 


Når  man  velsigner  et 
barn,  bør  da  både 
navngivningen  og 
velsignelsen  være 
henvendt  til  vor 
himmelske  Fader? 


I  Håndbog  for  Det  melkisedekske 
Præstedømme  hedder  det  i  afsnit  8  om 
ordinanser  med  hensyn  til  velsignelse 
af  børn: 

1.  Anbring  barnet  i  armene  på  dem, 
der  medvirker,  eller  anbring  hænderne 
på  barnets  hoved,  hvis  det  er  et  ældre 
barn. 

2.  Tiltal  vor  himmelske  Fader  som  i 
bøn. 

3.  Nævn  myndigheden  (det  melkise- 
dekske præstedømme)  hvorved  ordi- 
nansen  udføres. 

4.  Giv  barnet  et  navn. 

5.  Tilføj  sådanne  velsignelser  som 
Ånden  dikterer. 

6.  Slut  af  i  Jesu  Kristi  navn. 

Ved  de  fleste  ordinanser  og  velsignel- 
ser (og  også  ved  „indsættelser  ")  in- 
strueres præstedømmebærere  om  at 
henvende  sig  til  modtageren  person- 
ligt, snarere  end  til  Herren  som  i  bøn. 
Som  Herrens  repræsentanter  giver  eller 
udtaler  præstedømmebæreren  således 
velsignelser  under  Herrens  inspiration, 
snarere  end  blot  at  bede  om  sådanne 
velsignelser. 

Ved  velsignelse  af  børn  tilrådes  vi 
imidlertid,  især  ved  navngivning  og  i 
henhold  til  ovenstående,  at  tiltale  vor 
himmelske  Fader,  blandt  andet,  fordi 
barnet  ikke  forstår  direkte  tiltale.  Alli- 
gevel er  præstedømmebærere  bemyn- 

diget  til  at  give  et  navn  til  barnet,  sna- 
rere end  blot  at  bede  om,  at  et  navn 
må  blive  givet  („Vi  giver  dette  barn 
navnet.  .  .")• 

Ved  ordinansens  afsluttende  velsignel- 
se forekommer  det  mig  ligeledes,  at 
bærere  af  det  melkisedekske 
præstedømme  er  bemyndiget  af  Her- 
ren til  ikke  blot  at  bede  om  velsignel- 
ser, men  at  udtale  eller  give  velsignel- 
ser direkte,  således  som  Ånden  til- 
skynder. Denne  procedure  er  både  i 
overensstemmelse  med  instruktionerne 
i  Håndbog  for  Det  melkisedekske 
Præstedømme  og  med  L&P  20:70: 
„Hvert  medlem  i  Kristi  kirke,  som  har 
børn,  skal  bringe  dem  frem  for  menig- 
heden til  ældsterne,  og  disse  skal  lægge 
hænderne  på  dem  i  Jesu  Kristi  navn 
og  velsigne  dem  i  hans  navn"  (fremhæ- 
velsen tilføjet). 

Således  synes  det  ikke  nødvendigt  at 
tiltale  vor  himmelske  Fader  i  den  vel- 
signende del  af  ordinansen  anderledes, 
end  når  vi  giver  andre  former  for  vel- 
signelser. Rent  praktisk  forekommer 
det  udfra  egne  og  enkelte  andre 
præstedømmebæreres  erfaringer,  at 
man  i  nogle  tilfælde  ikke  bliver  inspi- 
reret af  Herren  til  at  give  særlige  vel- 
signelser eller  løfter.  I  sådanne  tilfælde 
er  det  passende  at  bede  om  Herrens 
velsignelse. 

Rent  praktisk  synes  jeg,  at  ordinansen 
passende  kan  omfatte  både  den  beden- 
de og  den  velsignende  form.  Det  vil  si- 
ge, at  præstedømmebrødre  kan  velsig- 
ne barnet  eftersom  man  er  inspireret 
dertil,  og  også  bede  om  velsignelser, 
som  man  inspireres  dertil.  Også 
bønner  kan  udmærket  være  himmelsk 
inspirerede  (se  3.  Nephi  19:24). 
Det  er  et  ansvar  fyldt  med  ærefrygt  at 
være  en  repræsentant  for  Herrens 


præstedømme,  at  handle  på  hans  veg- 
ne og  at  prøve  at  bruge  sine  ord  og 
handlinger  til  det,  som  Herren  ville 
gøre,  hvis  han  var  her.  En  far,  som 
skal  velsigne  sit  barn,  har  især  glæden 
og  ansvaret  ved  forud  at  berede  sig, 
ved  at  overveje  og  ved  at  faste  og 
bede,  så  han  kan  blive  modtagelig 
overfor  Åndens  tilskyndelser,  når  han 
giver  velsignelsen. 

Af  stor  betydning  er  det,  at  Herren 
har  givet  os  det  privilegium  at  udføre 
ordinansen  m.h.t.  at  navngive  og  vel- 
signe vore  børn  (selv  om  det  ikke  er 
en  frelsende  ordination).  Hvor  er  vi 
dog  velsignede  ved  at  være  i  stand  til 
at  præsentere  vore  små  for  Herren, 
vore  familier  og  kirken,  og  derpå  ind- 
vie dem  til  Herren.  Hvor  velsignede  er 
vi  ikke  at  kunne  give  dem  et  navn, 
bede  indtrængende  for,  og  ja,  velsigne 
dem  direkte  og  personligt  i  harmoni 
med  vore  bedste  ønsker  for  dem,  for- 
medelst Himmelens  bemyndigelse  og 
visdom.  □ 


«Undskyld  mig,  at  jeg 
afslører  en  universal 
hemmelighed,  men  de  fleste 
af  os  har,  tid  efter  anden, 
opdaget  at  vi  har  en  tendens 
til  at  strejfe  om,  endog  så 
langt  at  vi  er  kommet  på 
gale  veje.» 

Henry  James 
A  Happy  Wanderer 

HVORDAN 

MUSIKPROGRAMMET 

I  VORES  WARD 

BLOMSTREDE 


Ruth  Rees 


^*i.»i 


Vores  problem  var  nok  det  samme  som 
mange  andre  wards;  vi  havde  brug  for 
flere  musikudøvere,  end  vi  havde  kvali- 
ficerede medlemmer.  Vi  kæmpede  i  åre- 
vis med  problemet  og  syntes  kun  at  gøre 
små  fremskridt.  Så  begyndte  biskoppen 
og  jeg  som  wardets  musikleder  at  udvi- 
kle et  langtids  oplæringsprogram,  som 
har  vist  sig  overmåde  succesrigt. 
Det  var  vores  plan  samtidig  at  bedre  de 
musiske  evner  blandt  de  voksne  og  at 
oplære  de  unge  i  disse  evner. 
Biskoprådet  udstedte  særlige  kaldelser 
til  en  række  medlemmer  i  wardet  med 
anmodning  om  at  studere  klaver-  og  or- 
gelspil, korledelse  og  stemmeudvikling. 
De  gav  også  disse  voksne  den  udfor- 
dring at  være  parate  til  at  spille  eller 
synge  i  wardets  møder  på  bestemte  tid- 
spunkter et  stykke  ud  i  fremtiden. 
Disse  kaldelser  af  voksne  gjorde  meget 
til  at  forbedre  vores  musikprogram  - 
men  vi  var  klare  over,  at  vi  ikke  i  fremti- 
den kunne  få  dygtige  musikudøvere, 
hvis  vi  ikke  også  forberedte  de  unge. 
Den  del  af  vores  program  har  vist  sig  at 
være  den  mest  succesrige  og  har  gjort 
mest  til  at  gøre  musik  til  en  levende  og 
spændende  del  af  vore  gudstjenester. 
Vi  følte,  at  vores  første  mål  måtte  være 
at  skabe  omgivelser,  der  kunne  motivere 
de  unge  til  at  studere  musik  og  hjælpe 
dem  til  at  betragte  udførelse  af  musik 
som  en  betydningsfuld  kirketjeneste. 
Det  mål  var  lettere  at  nå,  end  vi  havde 
regnet  med.  Efterhånden  som  nogle  af 
de  populæreste  af  de  unge  blev  involve- 
ret, varede  det  ikke  længe,  før  det  at  være 
med  i  musik  blev  populært. 
Vores  musikprogram  for  de  unge  opdel- 
te vi  i  fire  dele:  klaver-  eller  orgelspil, 
direktion,  korsang  og  instrumental- 
musik. 
I  vores  klaver-  og  orgelspilprogram  gav 

vi  begyndere  lejlighed  til  at  spille  prælu- 
dium og  postludium  et  par  gange  i  løbet 
af  året,  på  klaver  i  primary  og  på  orgel  til 
nadvermøderne.  Selv  børn  mellem  otte 
og  elleve  år  involveredes.  Musiklærere 
hjalp  med  at  finde  let  musik,  som 
børnene  kunne  spille.  Da  der  er  meget 
mindre  ansvar  forbundet  med  at  spille 
præludium  og  postludium  end  ved  at 
spille  solo  eller  akkompagnere,  har  de 
unge  mennesker  virkelig  været  glade  for 
lejligheden  til  at  spille  i  kirken  -  og  pro- 
grammet giver  dem  et  godt  mål  at  arbej- 
de hen  mod. 

Den  vigtigste  del  af  vores  program  for 
begyndere  er,  at  vi  lader  de  unge  spille 
meget  i  situationer  med  begrænset  spæn- 
ding og  ansvar.  Og  vi  har  altid  en  voksen 
musikkyndig  parat  til  at  hjælpe  med 
hensyn  til  at  passe  på  tiden,  vende  blade 
og  somme  tider  træde  til  med  aktivt  ak- 
kompagnement. 

Lidt  viderekomne  elever  spiller  også 
præludier  og  postludier,  og  vi  giver  dem 
også  lejlighed  til  at  akkompagnere  san- 
gen i  primary  en  gang  imellem. 
Viderekomne  elever  skiftes  til  at  spille 
ved  aktivitetsaftener  og  ved 
præstedømmemøder.  De  bliver  også 
bedt  om  at  spille  solo  til 
nadver  møderne. 

Det  vigtigste  i  vores  dirigentprogram  er 
en  dirigent  workshop,  der  holdes  lejlig- 
hedsvis i  wardet.  Denne  workshop  hol- 
des med  en  lukket  gruppe,  og  vi  prøver 
at  gøre  den  så  morsom  og  underholden- 
de, som  vi  på  nogen  måde  kan.  De,  der 
gennemfører  studiet,  får  mulighed  for  at 
lede  sangen  ved  aktivitetsmøder  og  i 
præstedømmemøder.  Vores  mål  er  at 
forberede  alle  vore  unge  medlemmer, 
som  har  nogen  som  helst  interesse  for 
musik,  til  at  kunne  lede  i  det  mindste 
enkle  salmer,  før  de  bliver  18  år  gamle. 


Vores  korprogram  begyndte  med,  at 
nogle  af  de  unge  ønskede  at  synge.  Vi 
begyndte  med  nogle  små  grupper  og 
voksede  efterhånden  til  et  fuldstændigt 
kor.  Og  det  tog  os  ikke  lang  tid  at  finde 
ud  af,  at  også  andre  ønskede  at  være 
med  men  simpelt  hen  kun  ventede  på  en 
smule  opfordring.  Så  vi  opfordrede 
dem! 

Vore  anstrengelser  har  virkelig  båret 
frugt.  Ungdomskoret  optræder  ved  sær- 
lige lejligheder,  selv  om  det  ikke  er  en 
fast  del  af  vore  møder,  og  deres  fremra- 
gende sang  glæder  alle  i  wardet.  Og  med- 
lemmerne af  koret  har  absolut  været  gla- 
de for  at  være  med. 
En  betænkelig  ung  mand,  som  synger 
bas,  kom  til  sin  første  øvelse  på  grund  af 
pres  fra  sine  venner  og  forældre.  Han 
sagde,  da  han  fik  anvist  sin  plads:  „Jeg 
ved  ikke,  hvorfor  jeg  gør  dette"  og  „I 
kan  sandelig  være  glade  for,  at  jeg  kom." 
Senere  på  sæsonen  gav  jeg  ham  indivi- 
duel hjælp  (hvilket  ikke  er  ualmindeligt 
for  mange  af  korets  medlemmer  -  disse 
unge  mennesker  er  ikke  musikalske  gen- 
ier men  bare  fast  besluttede  på  at  gøre 

deres  bedste)  og  foreslog,  at  vi  forenkle- 
de et  bestemt  stykke  for  ham.  Men  han 
sagde  nej.  „Lad  os  synge  det,  sådan  som 
det  er  skrevet.  Det  er  morsommere  på 
den  måde." 

Vi  har  forresten  ikke  fundet  det 
nødvendigt  at  bruge  musik  i  den  moder- 
ne popstil.  Vi  har  med  god  succes  sunget 
alt  lige  fra  salmer  til  hymner,  fra  glade 
sange  til  store  korværker.  Når  ungdom- 
skoret  synger,  akkompagneres  de  som- 
me tider  af  andre  unge  mennesker. 
Vores  instrumentalprogram  har  også  gi- 
vet spændende  resultater.  Vi  har  unge 
mennesker,  der  studerer  violinspil,  vio- 
la, cello,  trompet,  waldhorn  og  basun. 
Allesammen  har  de  haft  lejlighed  til  at 


spille  i  kirkelige  funktioner  -  optræden, 
der  rangerer  fra  soloer  til  tolvmands  en- 
sembler. Vi  har  også  givet  nogle  af  de 
unge  instrumentalister  lejlighed  til  at  ak- 
kompagnere særlige  kornumre  og  lejlig- 
hedsvis at  spille  præludier  og  postludier 
ved  møder. 

Som  et  biprodukt  i  vores  instrumental- 
program har  vi  oprettet  et  wardsmusik- 
fond,  der  er  startet  og  opretholdes  af 
bidrag  fra  medlemmer.  Det  giver  midler 
til  musikundervisning  og  indkøb  af  in- 
strumenter til  elever,  der  ikke  selv  har 
råd  dertil. 

Alle  vore  anstrengelser  er  blevet  godt 
belønnet.  Nu,  hvor  dette  skrives,  har  vi 
34  unge  mennesker  i  alderen  fra  9  til  17, 
der  studerer  musik.  Andre  elleve  har  stu- 
deret mindst  et  år  men  er  ikke  i  øjeblik- 
ket involveret  i  programmet. 
Der  er  to  hovedgrunde  til  vores  succes: 
For  det  første,  at  vi  betragter  wardets 
musikformand  som  pædagog  og  organi- 
sator, ikke  som  udøvende  musiker  (én 
uden  uddannelse  kunne  være  lige  så  ef- 
fektiv); og  for  det  andet,  fremhævelse  af 
den  morskab  og  hygge  og  enhed,  der 
kommer  af  at  øve  og  optræde  sammen. 
Vi  er  i  stand  til  at  lære,  tjene,  komme 
sammen  og  have  det  vældig  sjovt,  alts- 
ammen på  én  gang!  Det  er  en  kombina- 
tion, som  intet  kan  slå. 
Vores  ward  er  ikke  særlig  stort.  Vi  har 
kun  36  aktive  unge  mellem  12  og  18. 
Men  interessen  hos  dem,  der  er  involve- 
ret, har  spredt  sig,  og  af  disse  36  har  kun 
seks  aldrig  studeret  musik.  At  være  med 
i  wardets  musikprogram  er  blevet  noget 
prestigeskabende  blandt  de  unge.  Og, 
som  én  søster  sagde  efter  en  ungdoms- 
optræden:  „Jeg  kunne  bare  se  alle  de 
mindre  børn  sidde  der  og  tydeligvis  tæn- 
ke: ,En  dag  vil  jeg  også  være  deroppe.'" 

□ 

Den  advarende 
fløjte 

Fenton  Whitney 
fortalt  til  Mary  Noel  Rigby 


Jeg  var  næsten  bange  for  at  nå  frem  til 
det  store  rødbrune  forbjerg,  hvor  jeg 
kunne  hvile  mit  hesteforspand  og  spise 
min  frokost,  for  Quenho,  en  flygtet  ind- 
ianer, kunne  have  gemt  sig  der.  Det  var  i 
1925,  pengene  var  små,  og  jeg  havde 
mange  gange  rejst  denne  vej  fra  St.  Tho- 
mas i  Nevada  til  Bunkerville  Mountains 
med  hestevognen,  ladet  med  cedertræs- 
stolper  for  på  den  måde  at  tjene  lidt 
penge. 

Paiuteindianerne  var  venlige  og  fredeli- 
ge, men  Quenho  var  en  overløber  og 
havde  ikke  nogen  høvding  at  stå  til  an- 
svar for.  Folk  på  egnen  var  bange  på 
grund  af  hans  nylige  overfald.  Jeg  var 
nervøs,  urolig  og  desuden  kold  efter  en 
stiv  februarblæst. 
Min  dejlige  kone,  Lettie,  havde  om  mor- 


genen budt  mig  et  tårevædet  farvel  med 
vores  lille  datter  i  armene.  „Fenton 
Whitney,  hvis  du  ser  noget  som  helst 
tegn  på  indianere,  må  du  vende  dine  he- 
ste og  komme  lige  hjem.  Jeg  ved,  at  vi 
trænger  til  de  penge,  men  vi  har  mere 
brug  for  dig." 

Jeg  havde  afgivet  mit  løfte,  og  når  jeg  nu 
så  over  mod  bjergene,  spekulerede  jeg 
på,  hvor  vidt  beslutningen  om  at  foreta- 
ge turen  havde  været  klog.  Drømmen 
om  et  nyt  hus  til  familien  havde  tilskyn- 
det mig.  De  20  mormonfamilier  i  St. 
Thomas  var  hårdtarbejdende  landmænd 
og  kvægfolk.  Kærlighed  vældede  op  i 
mig  til  byen  og  dens  retskafne  menne- 
sker, og  jeg  besluttede  at  hjælpe  med  til 
at  opbygge  et  sted  med  fred  og  sikkerhed 
for  min  familie  og  de  andre  børn,  som 
jeg  håbede  ville  velsigne  vort  hjem. 
Det  var  gået  langsomt  fremad,  og  mine 
heste  trak  vejret  tungt.  De  var  glade  for 
deres  middagshvil  og  pose  med  havre. 
Jeg  undersøgte  vejen  for  spor  efter  nylig 
kørsel  eller  ridning  og  så  mod  horison- 
ten efter  tegn  på  mand  eller  hest.  Det  lille 
bål,  jeg  havde  tændt  i  skyggen  af  en  stor 
rød  sten,  varmede  mig  men  kunne  ikke 
fjerne  den  indre  frygt  for  Quenho,  som 
havde  grebet  mig. 

Under  forberedelserne  til  at  drage  videre 
løftede  jeg  bylten  med  sengetøjet  op  på 
toppen  af  vandtønden  og  byttede  noget 
om  på  mit  udstyr.  På  dette  tidspunkt  var 
mit  sengetøj  af  hjemmelavede  tæpper  og 
bløde  lagner  en  absolut  nødvendighed. 
Min  tunge  metalgryde  kunne,  når  den 
blev  varmet  i  lejrbålets  aske,  give  mig 
god  varm  mad,  og  madkassen  indeholdt 

mel  og  surdej  til  boller,  sirup  fra  Syd 
Utah  til  at  hælde  over  dem,  tørret  frugt 
og  lidt  bacon.  Jeg  var  godt  udstyret. 
Følelsen  af  at  ét  eller  andet  nærmede  sig 
havde  ikke  forladt  mig;  og  før  jeg  nu 
drog  videre  ad  hjulvejen  foran  mig,  så 
jeg  mig  omhyggeligt  omkring  i  alle  ret- 
ninger. Jeg  så  ingenting,  men  jeg  var 
varsom  og  opmærksom,  da  jeg  løste  re- 
bene og  gav  hestene  tegn  til  at  sætte  i 
gang.  En  sky  af  tørt  støv  rejste  sig  efter 
vognhjulene.  Var  der  fjendtlige  øjne,  der 
betragtede  mig,  mens  jeg  drog  ind  mel- 
lem de  ensomme  bjerge?  Den  safirblå 
himmel  og  de  lette,  hvide  skyer  syntes  at 
holde  fred.  Og  alligevel  advarede  den 
lette  brise  om  gennetrængende  kulde 
den  kommende  nat.  Jeg  opsendte  en  iv- 
rig bøn  om  beskyttelse.  Og  så  skete  det; 
en  lang  fløjten  gennemskar  luften.  Jeg 
standsede  hestene.  På  disse  ensomme 
steder  var  det  normalt  for  en  mand  at 
tiltrække  sig  en  andens  opmærksomhed 
med  en  skarp  fløjten.  Men  jeg  så  ingen, 
selv  om  jeg  påny  omhyggeligt 
undersøgte  landskabet  med  øjnene.  Ef- 
ter at  have  strammet  rebene,  klatrede  jeg 
ned  fra  vognen  og  gik  tilbage  til  kløften, 
hvor  vi  havde  holdt  hvil.  Og  der,  i  bun- 
den af  kløften,  så  jeg  min  bylt  med 
sengetøj,  hvor  den  var  faldet  fra  toppen 
af  vandtønden.  I  min  bange  tilstand 
havde  jeg  glemt  den  efter  at  have  løftet 
den  op  på  tønden.  Jeg  ville  have  været  i 
alvorlige  vanskeligheder  i  de  kolde  bjer- 
ge den*  nat  uden  den.  Nogen  må  have 
vidst  det  og  standset  mig. 
Efter  at  have  samlet  bylten  op,  klatrede 
jeg  op  på  det  høje  forbjerg,  men  jeg  kun- 
ne ingen  se,  og  jeg  hørte  heller  ikke  mere. 
Langsomt  forstod  jeg,  at  den  fløjten  må 
have  været  sendt  fra  himmelen,  og  i  yd- 
myg taknemmelighed  vendte  jeg  tilbage 
til  vognen.  Al  rastløshed,  al  frygt  var 


borte,  og  en  rolig  fred  fyldte  hele  min 
krop  -  den  fred,  der  overgår  al  forstand 
(se  Fil.  4:7).  Jeg  vidste,  at  Herren  vogte- 
de over  mig.  Han  ser  enhver  spurv,  der 
falder  til  jorden,  og  også  enhver 
sengetøjsbylt! 

Den  aften  akkompagnerede  den  sagte 
vind  i  bjergenes  træer  sangen  i  mit  hjerte, 
da  jeg  rullede  sengetøjet  ud  på  granernes 
bløde  nåle.  Stjernerne  syntes  at  komme 
nærmere  og  hviske  „Gud  er  nær  dig." 
Helligåndens  fred  og  vidnesbyrdet  om 
guddommelig  kærlighed  fyldte  min  sjæl. 

□ 


„Der  er 
profeter  i  dag! 
Fortalte  hun  mig 


5? 


Rosalind  Jones 


Jeg  arbejdede  på  natholdet  på  hospita- 
let, da  jeg  første  gang  hørte  om  evange- 
liet. Nogle  medarbejdere  begyndte  at 
diskutere  religion  en  sen  aften,  og  natur- 
ligvis mente  alle,  at  netop  deres  kirke  var 
den  rigtige,  selv  om  hver  enkelt  troede 
på  forskellige  lærdomme.  Jeg  vidste,  at 

selvfølgelig  kunne  de  ikke  allesammen 
have  ret,  men  jeg  sagde,  at  jeg  ikke  men- 
te, at  det  betød  så  meget,  hvilken  kirke 
man  tilhørte,  når  blot  man  troede  på 
Gud  og  Jesus  Kristus. 
Jeg  havde  være  aktiv  i  den  protestanti- 
ske tro  i  1 5  år  og  havde  prøvet  at  efterle- 
ve alle  Bibelens  lærdomme,  så  godt  jeg 
forstod  dem.  En  dag  sagde  vores  præst, 
at  Gud  ikke  længere  åbenbarede  sig  gen- 
nem profeter,  men  kun  gennem  skrifter- 
,  ne.  Da  han  sagde  det,  talte  Ånden  så  højt 
til  mig,  at  det  næsten  var,  som  om  andre 
også  kunne  høre  det  og  sagde:  „Det  er 
ikke  sandt."  Jeg  vidste  ikke,  hvad  det 
betød,  så  jeg  nævnede  det  ikke  for  no- 
gen. 

Og  så  havde  en  modig  sygeplejerske  i 
den  hospitalsdiskussion  mod  nok  til  at 
sige,  at  mormonkirken  var  sand,  fordi 
den  havde  en  profet  som  overhoved  og 
leder.  „En  profet  i  vor  tid?"  tænkte  jeg 
lidt  hånligt  og  lod  hende  vide,  at  det 
troede  jeg  ikke  på. 

„Jeg  kan  bevise  det,"  sagde  hun.  Og  hun 
gav  mig  en  bog  at  læse  -  Mormons  Bog. 
Jeg  var  forbløffet  over,  hvad  jeg  læste, 
og  mens  jeg  fortsatte  min  læsning,  følte 
jeg  en  brænden  i  mit  indre,  ligesom  jeg 
havde  haft  det,  når  jeg  læste  i  Bibelen. 
Da  jeg  læste  Moronis  udfordring  til  at 
spørge  Gud  den  evige  Fader,  om  bogen 
var  sand,  bestemte  jeg  mig  til,  at  det  var 
lige  det,  jeg  ville  gøre.  Jeg  troede  egentlig 
ikke,  at  Herren  skulle  være  interesseret 
nok  i  mig  til  at  ville  lade  mig  det  vide.  Jeg 
spurgte  bare,  fordi  jeg  troede  på  Gud  og 
på  Jesus. 

Den  nat  blev  Bibelen  og  de  gyldne  plader 
anbragt  foran  mig  i  en  drøm.  Pladerne 
skinnede  så  strålende,  at  de  var  ligesom 


solen.  Jeg  begyndte  i  min  drøm  at  forstå, 
at  begge  var  sande,  men  at  pladerne  var 
sandere  og  mere  ufordærvede.  Da  jeg 
vågnede,  var  det  med  et  vidnesbyrd. 
Derefter  gav  sygeplejersken  mig  Lære  og 
Pagter  at  læse,  og  da  jeg  var  færdig  der- 
med, ønskede  jeg  at  blive  medlem  af  den 
kirke,  der  havde  modtaget  så  mange 
sandheder  i  denne  uddeling. 
Jeg  overværede  en  sidste  dages  hellig 
gudstjeneste  uden  på  forhånd  at  vide, 
hvordan  jeg  ville  blive  modtaget  som 
negerkvinde  i  en  kirke,  der  efter  alt  hvad 
jeg  vidste,  var  helt  igennem  hvid.  Jeg  gik 
der  kun,  fordi  jeg  vidste,  at  den  var  sand. 
Men  alle  var  meget  venlige,  hjertelige  og 
kærlige. 

Jeg  fik  de  seks  missionærlektier  af  to 
søde,  kvindelige  missionærer,  men  så 
ville  min  mand  ikke  lade  mig  blive  døbt, 
fordi  han  ikke  kunne  forstå  forandrin- 
gerne i  min  adfærd.  Nu  var  jeg  splittet  i 
mit  indre,  for  jeg  vidste,  hvor  Kristi  san- 
de kirke  var,  men  var  ikke  i  stand  til  at 
slutte  mig  til  den.  Omkring  otte 
måneder  senere  besluttede  jeg  mig  til  ik- 
ke længere  at  gå  til  min  tidligere  kirke. 
Jeg  fastede  og  bad  og  bidrog  til  de  sidste 
dages  helliges  kirke,  selv  om  jeg  endnu 
ikke  var  blevet  døbt. 
Efter  omkring  et  års  forløb  fortalte  min 
mand  mig  på  en  fastesøndag,  at  han  ville 
tillade,  at  jeg  blev  døbt.  Den  dag  og 
dagen  for  min  dåb  blev  to  af  de  lykkelig- 
ste dage  i  mit  liv.  Jeg  vil  for  evigt  være 
taknemmelig  over  for  den  sygeplejerske, 
som  gav  mig  Mormons  Bog.  Hun  hjalp 
mig  begynde  vejen  til  evigt  liv,  og  jeg 
ved,  at  hvis  jeg  er  trofast  og  holder  ud  til 
enden,  vil  jeg  få  en  plads  i  Guds  rige. 

□ 

Jesus  var 
engang  et 

lille  barn 


I  denne  dejlige  juletid  fejrer  vi  Jesus 
af  Nazarets  fødsel.  Historien  om 
den  fødsel  er  velkendt.  Historien  om 
hans  offer  er  en  inspiration  for  alle. 
Desværre  kender  vi  ikke  meget  til 


hans  ungdom;  men  på  grund  af  vor 
viden  om  hans  senere  liv,  kan  vi 
forestille  os,  hvordan  han  har  været 
som  opvoksende  dreng. 
Fra  læsning  af  skrifterne  ved  vi,  at 
som  lille  barn  blev  han  overvåget  af 
engle,  og  hans  jordiske  forældre  var 
guddommeligt  vejledt.  En  engel  gav 
dem  budskab  om  deres  søns  sikker- 
hed og  fortalte  dem,  at  kong  Hero- 
des havde  en  morderisk  plan.  Enge- 
len sagde: 

„Tag  barnet  og  dets  moder  med  dig 
og  flygt  til  Ægypten  og  bliv  der,  ind- 
til jeg  siger  dig  til;  thi  Herodes  vil 
søge  efter  barnet  for  at  dræbe  det." 
(Matt.  2:13) 

Da  Herodes'  død  blev  bekendtgjort, 
og  faren  var  drevet  over,  kom  enge- 
len igen,  og  i  en  anden  drøm  fortalte 
han  den  kærlige  Josef: 
„Tag  barnet  og  dets  moder  med  dig 
og  drag  til  Israels  land."  (Matt.  2:20) 
Da  familien  var  kommet  tilbage  til 
Palæstina,  var  der  endnu  nogen 
frygt  tilbage  hos  dem,  og  igen  kom 
englen  og  foreslog  dem  at  tage  til 
Galilæa.  Og  skrifterne  fortæller  os, 
at  dér  „voksede  barnet  og  blev 
stærkt  og  fyldtes  med  visdom;  og 

Guds  nåde  var  over  det."  (Luk. 
2:40) 

Jesus  boede  i  Nazaret,  der  ligger  nær 
toppen  af  nogle  meget  barske 
højdedrag.  Det  var  et  interessant 
sted  at  vokse  op,  og  Jesus  har  utvivl- 
somt haft  alle  slags  erfaringer,  der 
kunne  modne  ham  til  hans 
storslåede  fremtid.  Fra 

højdedragets  top  kan  Jesus  have  set 
de  militære  og  almindelige  landeve- 
je, der  myldrede  med  liv  og  bevægel- 
se og  handel.  Skråningen  var  meget 
stejl  og  fra  dette  høje  sted  prøvede 
Jesu  bysbørn,  efter  at  de  var  blevet 
vrede  over  hans  forkyndelser  og 
påstande,  engang  at  kaste  ham  på 
hovedet  ned,  men  han  undslap  deres 
greb. 

Han  boede  sandsynligvis  ikke  læn- 
gere end  25  km.  fra  Genezaret  sø, 
hvor  han  sikkert  har  lært  meget  om 
skyer  og  uvejr  og  bølger  og  sand  og 
klipper  og  både  og  skibe.  Der  var 
ikke  meget  længere  til  Middelhavet, 
og  også  her  kan  han  være  blevet  be- 
kendt med  større  skibe  og  tidevand 
og  bølger  og  strømme  og  alt  det  an- 
det, som  han  så  veltalende  henviste 
til  i  de  prædikener,  han  senere  holdt. 
Som  dreng  kunne  han  have  klatret 
op  af  skrænterne  på  Taborbjerget, 
og  han  kan  have  været  godt  bekendt 
med  det  sted,  hvortil  han  senere 
førte  tre  af  apostlene.  At  klatre  op 
ad  Taborbjerget  var  en  virkelig  ud- 
fordring, men  også  noget,  som  en 
ung,  stærk  dreng  måtte  finde 
uimodståelig. 

Jesus  kan  også  være  gået  fra  Nazaret 
til  Jordanfloden,  hvor  der  må  have 
været  talrige  levende  dyr  i  buske  og 


krat.  Han  har  sandsynligvis  set  reder 
med  fugleæg  i.  Utvivlsomt  har  han 
set  ræve  og  betragtet  dem,  når  de 
flygtede  ind  i  deres  huler.  Han  kend- 
te også  til  græsset  på  markerne.  Han 
kendte  de  lader,  hvor  fødevarerne 
opbevaredes.  Han  kendte  mænds  og 
kvinders  slid  og  slæb.  Jesus  voksede 
op  i  en  bygmesters  hjem,  og  han 
kendte  til  brædder  og  tømmer  og 
måltagning. 

Jesus  gik  sandsynligvis  selv  ud  at  fi- 
ske, og  han  hjalp  Maria  med  at  bage 
brød.  Han  kendte  til  torne  og  har 
sandsynligvis  trukket  mange  ud  af 
fødderne.  Han  kendte  til  figner  og 
tidsler.  Alle  sådanne  erfaringer  har 
været  en  del  af  hans  liv.  Og  når  han 
så  talte  om  dem,  vidste  folk,  at  han 
havde  kendskab  til  disse  ting. 
Og  uden  nogen  tvivl  kendte  Jesus  til 
får  og  deres  betydning  for  menne- 
skene. Han  havde  set  får  uden  hyrde 
vandre  bort  og  forsvinde.  Han  sagde 
til  dem,  der  fulgte  ham:  „I  er  mine 
får,  og  I  er  regnet  blandt  dem,  som 
Faderen  har  givet  mig."  (3.  Nephi  1 5 
24) 

Til  os  allesammen  har  han  erklæret: 
„Jeg  er  den  gode  hyrde;  den  gode 
hyrde  sætter  sit  liv  til  for  fårene" 
(Johs.  10:11) 

På  denne  årstid,  når  vi  åbner  vore 
gaver  og  synger  glade  julesange,  hu- 
sker vi  på,  at  vi  fejrer  fødslen  af  vo- 
res hyrde,  som  gav  os  den  største  af 
alle  gaver,  sit  eget  liv. 
I,  drenge  og  piger,  er  hans  lam.  I, 
som  nu  er  børn,  som  Jesus  engang 
var  barn,  har  vores  kærlighed,  vore 
bønner  og  vore  velsignelser  nu  ved 
juletid  -  og  altid.  □ 


Al 


-.. 


^mm 


i    I 


■     '        ::    i    *■     ■ 


**- 


EN  JULEBRODER 


Sherrie  Johnson 


Der  var  sne  på  jorden  og  juledekora- 
tioner allevegne.  Julemusik  hørtes  i 
radioen,  og  folk  smilede  og  lo  og 
råbte:  „Glædelig  jul!"  Men  dette  år 
var  særligt  spændende  for  Breana, 
som  sagde  til  sin  mor:  „Jeg  kan  altså 
ikke  vente!" 

Mor  lo.  „Det  siger  du  hvert  år,  men 
på  én  eller  anden  måde  klarer  du  dig 
alligevel." 

„Men  i  år  er  det  anderledes!"  forkla- 
rede Breana.  „I  ni  lange  år  har  jeg 
ønsket  at  være  storesøster,  og  nu 
bliver  jeg  det  til  jul." 
„Den  lille  kommer  måske  først  efter 
jul,"  drillede  mor. 
„Nej,"  sagde  Breana  tillidsfuldt. 
„Denne  jul  bliver  jeg  endelig 
storesøster." 

Mor  knugede  Breana  ind  til  sig.  „Jeg 
er  glad  for,  at  du  er  så  lykkelig!" 
„Jeg  vil  made  den  lille  og  skifte  dens 
bleeer.  Jeg  vil  være  den  bedste  baby- 
sitter i  hele  verden!"  lovede  Breana. 
„Det  er  jeg  sikker  på,  du  vil  blive." 
Mor  glattede  sin  datters  krøllede 
sorte   hår,    idet   hun   gik   hen   til 


køkkenvasken  for  at  forberede  af- 
tensmaden. 

Breana  satte  sig  ved  bordet  og  så  til. 
Hun  huskede,  hvor  yndefuld  og 
slank  hendes  mor  plejede  at  være. 
Nu  var  hun  stor  og  bevægede  sig 
tungt  omkring.  Somme  tider  stand- 
sede hun  i  arbejdet  og  kløede  sig  på 
ryggen. 

Breana  så  sig  omkring,  og  hendes 
øjne  faldt  på  krybben,  som  hun  og 
mor  omhyggeligt  havde  klippet  og 
arrangeret  på  dækketøj sskabet.  Fir- 
guren,  der  forestillede  Josef  hævede 
sig  over  Marias,  som  om  han 
prøvede  at  beskytte  hende.  Maria 
sad  på  en  stak  hø  med  det  lille  Jesus- 
barn  i  armene.  Hyrderne  så  ud,  som 
om  de  var  bange  for  at  komme  nær- 
mere, og  alligevel  ønskede  de  at  væ- 
re så  nær  som  muligt.  Det  forekom 
Breana,  at  hun  kunne  se  dem  langs- 
omt rykke  nærmere  for  at  få  et  glimt 
af  det  dyrebare  barn. 
„Vil  du  have  salat  til  din  mad?" 
afbrød  mor  hendes  tanker. 
„Tak,  det  lyder  godt,"  svarede  Brea- 


na.  „Kan  jeg  hjælpe  dig  med  at  lave 
den?" 

„Selvfølgelig,"  svarede  mor. 
Breana  gik  hen  ved  siden  af  sin  mor 
og  begyndte  at  rive  salatbladene  i 
stykker. 

„Bare  fire  dage  til,"  sagde  mor. 
„Tror  du  virkelig,  at  den  lille  kom- 
mer før  jul?" 

Breana  så  igen  hen  på  julekrybben. 
Der  var  noget  usigeligt  kært  ved  den 
måde,  hvorpå  Maria  betragtede  sit 
barn. 

„Ja,"  sagde  Breana  langsomt.  „Jeg 
er  sikker  på  det." 

„Jeg  håber,  du  har  ret."  Mor  sukke- 
de og  kløede  sig  igen  på  ryggen. 
„Har  du  det  godt?"  spurgte  Breana. 
„Ja,"  svarede  mor.  „Jeg  er  bare  en 
smule  træt." 

„Gå  du  ind  og  sæt  dig  ned,"  sagde 
Breana.  „Jeg  skal  nok  lave  salaten 
færdig." 

Langsomt  gik  mor  over  til 
køkkenbordet.  Breana  så  til,  da  hun 
tungt  lænede  sig  mod  bordet  og  der- 
efter langsomt  lod  sig  synke  ned  i  en 
stol.  „Det  gør  ondt,"  tænkte  Breana 
og  kikkede  endnu  engang  på  papir- 
dukken af  Maria. 

„Hvordan  tror  du,  at  hun  kunne  ri- 
de på  æslet  hele  den  lange  vej?" 
spurgte  Breana. 
„Hvem?"  spurgte  mor. 
„Maria  -  før  Jesus  blev  født.  Hvor- 
dan kunne  hun  rejse  hele  den  vej  til 
Betlehem  på  et  æsel?  Hun  må  også 
have  været  stor  og  kluntet." 
En  tåre  viste  sig  i  mors  øjne.  „Jeg  er 
sikker  på,  at  det  har  været  svært  for 
hende,"  svarede  mor.  Og  også  hun 
stirrede  på  julekrybben.  Et  langt  øje- 


blik sagde  ingen  af  dem  noget. 
Tårerne  i  mors  øjne  gled  ned  ad  hen- 
des kind,  og  hun  tørrede  den  af  med 
hånden. 

„Jeg  føler  mig  så  nært  knyttet  til 
Maria  og  Josef  og  Kristusbarnet,  " 
sagde  Breana.  „Nærmere  end  jeg 
nogen  sinde  før  har  følt.  Jeg  ved  ba- 
re helt  sikkert,  at  dette  bliver  den 
bedste  jul  nogen  sinde." 
Det  var  næsten  morgen,  da  Breanas 
far  listede  sig  ind  i  hendes  værelse  og 
forsigtigt  rystede   hendes   skulder, 
indtil  hun  åbnede  øjnene. 
„Breana,  nu  er  du  storesøster!" 
„Hvad?"  Breana  vendte  sig  og  gned 
søvnen  ud  af  øjnene. 
„Du  har  fået  en  lillebror." 
Breana  slog  armene  om  faderens 
hals.  „Endelig!  Jeg  er  langt  om  læn- 
ge blevet  storesøster,"  sagde  hun. 
„Hvordan  har  mor  det?  Hvornår 
kan  de  komme  hjem  fra  hospitalet? 
Hvad  skal  vi  kalde  den  lille?  " 
„Stop,     stop     lidt,     Breana.     Et 
spørgsmål  ad  gangen.  Mor  har  det 
fint,  og  lægen  siger,  at  hun  kan  kom- 
me hjem  juleaften." 
„Skønt!"  udbrød  Breana. 
„Og  mor  vil  gerne  have  forslag  til  et 
navn,"  sagde  far. 

„Det  er  da  let  nok,"  svarede  Breana. 
„Jeg  synes,  vi  skulle  kalde  ham  Jo- 
sef." 

Far  nikkede  tankefuldt.  „Det  er  et 
godt  forslag.  Og  nu,  unge  dame,  må 
du  sove  videre." 

Far  gik  ud,  men  Breana  var  for  op- 
hidset til  at  kunne  sove.  Til  sidst  li- 
stede hun  sig  ud  i  køkkenet  og  tænd- 
te det  lille  lys  over  ovnen.  Det  gav 
krybben    på    dækketøj  sskabet    et 


drømmeagtigt  udseende.  „Jeg  ven- 
tede så  længe  på  at  blive  en  søster," 
hviskede  hun.  „Men  hele  verden 
ventede  på  dét  lille  barn." 
Breana  gik  helt  hen  til  krybben  og 
fulgte  omridset  af  det  lille  barn  med 
fingeren  og  stirrede  endnu  engang 
ind  i  Marias  ansigt.  „Du  må  have 
været  det  første  menneske  på  jorden 
til  at  elske  Jesus,"  sagde  hun  stille. 
„Og  jeg  vil  være  ét  af  de  første  men- 
nesker på  jorden  til  at  elske  vores 
nye  barn." 

Hun  lod  endnu  engang  fingeren  løbe 
hen  over  det  blå  svøb,  og  idet  hun 
gjorde  det,  slog  en  tanke  ned  i  hende, 
som  næsten  væltede  hende  omkuld. 
Breana  smilede.  „Al  den  tid  ventede 
jeg  på  at  blive  søster,  og  så  har  jeg 
hele  tiden  været  det  uden  at  forstå 
det!"  mumlede  hun. 
Breana  så  igen  på  den  lille  i  Marias 
arme;  så  slukkede  hun  lyset  og  gik 
tilbage  i  seng. 

De  næste  par  dage  syntes  aldrig  at 
ville  få  ende,  men  til  sidst  blev  det 


juleaften.  Far  og  Breana  tog  til  ho- 
spitalet for  at  hente  mor  og  det  lille 
barn. 

Mor  kyssede  Breanas  kind  og  spurg- 
te: „Vil  du  holde  den  lille  Josef?" 
„Josef!"  råbte  Breana. 
„Er  der  noget  bedre  navn  til  en  jule- 
bror?" spurgte  far  smilende. 
Breana  strakte  armene  frem,  og  mor 
lagde  forsigtigt  barnet  i  dem.  En 
varm  og  skøn  følelse  fyldte  Breana. 
„Det  er  dejligt  at  være  en  søster," 
sagde  hun.  Forsigtigt  skubbede  hun 
tæppet  tilbage  fra  Josefs  røde  butte- 
de ansigt  og  smilede  til  ham. 
„Han  er  bare  skøn!"  udbrød  hun. 
Hun  vidste,  at  hun  allerede  elskede 
ham.  Hun  syntes,  at  hun  allerede 
havde  kendt  ham  i  lange  tider,  ja, 
altid. 

Pludselig  hørte  hun  „Stille  nat"  bli- 
ve spillet  i  bilradioen.  Hun  tænkte 
på  krybben,  og  hvordan  Maria 
holdt  sit  lille  barn,  det  barn  der  også 
var  hendes  bror!  De  skulle  fejre  hans 
fødselsdag  i  aften.  □ 


Hvad  nu,  hvis  du  så  en  gås  med  sko 
på,  køer  med  solbriller,  eller  der 
kom  et  æsel  med  bukser  på?  Ville  du 
tro  det?  Hvis  du  kunne  rejse  over 
hele  verden,ville  du  kunne  se  sådan 
noget  og  meget  mere.  Og  selv  om  det 
ser  sjovt  ud  så  er  der  en  god  og  for- 
nuftig grund  til  dyrenes  mærkelige 
tøj. 

Et  sted,  hvor  du  kan  se  et  højst  mær- 
kværdigt syn  er  i  Polen  og  visse  an- 
dre steder  i  Europa.  Mange  land- 
mænd i  Polen  har  ikke  råd  til  at  have 
en  lastbil,  og  selv  om  de  havde  én,  så 
er  benzinen  alt  for  dyr  at  købe.  Når 
det  derfor  er  tid  at  sende  gæssene  til 
markedet,  må  de  gå  hele  vejen.  Og 
da  der  ofte  er  temmelig  lang  vej  over 
ujævne  veje  mellem  gården  og  mar- 


På  opdagelse 


Dyrenes 
tøj 

Murray  T.  Pringle 


kedspladsen,  bereder  landmanden 
sin  flok  til  rejsen  ved  at  give  dem  sko 
på.  At  gøre  det  er  let  og  koster  næst- 
en igen  ting.  Fuglene  drives  frem  og 
tilbage  over  stykker  med  varm  tjære 
og  derefter  hen  over  stykker  med 
sand.  Det  sandholdige  tjære  hænger 
fast  i  deres  svømmefødder  og  dan- 
ner en  hård  skal.  Det  sætter  gæssene 
i  stand  til  at  rejse  den  lange  vej  fra 
gården  til  markedet  uden  at  få 
ømme  fødder! 

Hvorfor  skulle  en  ko  have  brug  for 
solbriller?  De  fleste  af  dem  har  det 
ikke,  undtagen  nogle  af  de  køer  der 
lever  på  de  russiske  stepper.  Sneen 
dækker  jorden  der  i  seks  måneder  af 
året,  og  kvæget  har  vanskeligt  ved  at 
finde  græstotter  at  æde,  fordi  der 
ikke  er  så  mange  af  dem,  og  resten  er 
dækket  af  sne.  Og  som  om  det  ikke 
var  galt  nok,  reflekterer  det 
strålende  solskin  fra  sneen  og  gør 
det  vanskeligt  for  dyrene  at  se.  De 


måtte  stole  på  deres  næser,  indtil 
nogle  lagde  mærke  til  deres  vanske- 
ligheder og  syntes,  at  der  måtte 
gøres  noget  for  de  stakkels  dyr. 
Svaret  var  naturligvis  mørke  briller. 
Men  hvordan  udstyrer  man  en  ko 
med  briller,  der  bliver  siddende  og  er 
så  behagelige,  at  dyret  ikke  ville 
prøve  at  gnide  dem  af?  Det  varede 
ret  længe  at  løse  det  problem,  men  til 
sidst  fandt  man  en  løsning.  Nu  bæ- 
rer mange  køer  på  stepperne  solbril- 
ler, og  sneblindhed  er  ikke  længere  et 
problem. 

Og  har  du  nogen  sinde  set  et  æsel  gå 
med  bukser?  Det  vil  du  se,  hvis  du 
kommer  til  øen  Re  ud  for  Frankrigs 
vestkyst.  Disse  dyr,  der  går  omkring 
på  markerne  og  i  vingårdene,  har  i 


mange  år  gået  med  bukser.  Og  da 
æslet  har  fire  ben,  må  det  naturligvis 
have  to  par  bukser!  Dette  usædvan- 
lige kostume  bæres  af  en  meget 
praktisk  grund.  Sværme  af  insekter 
invaderer  øens  kyster,  men  de  kan 
ikke  bide  igennem  et  par  bukser! 
Landmændenes  koner  syer  hvert 
par  æselbukser  med  adskilte  ben,  og 
seler  holder  buksebenene  på  plads. 
Disse  „æselbukser"  laves  af 
forhåndenværende  materiale  og  er 
somme  tider  meget  farverige.  Fore- 
stil jer  et  par  stribede  og  et  par  terne- 
de bukser  båret  samtidigt. 
Så  næste  gang  I  hører  eller  læser  om 
gæs,  der  går  med  sko,  eller  køer,  der 
bærer  solbriller,  eller  æsler,  der  er 
klædt  på  med  farvestrålende  bukser, 
så  ved  du,  at  det  godt  kan  være  rig- 
tigt. Og  du  ved  også,  at  nogen  har 
været  betænksom  og  venlig  nok  til  at 
gøre  livet  en  smule  lettere  for  vore 
dyrevenner.  □ 


Bare  for  sjov 

Brigham  Young,  den  anden  præsident  i  Jesu  Kristi 
Kirke  af  Sidste  Dages  Hellige,  efterfulgte  Joseph 
Smith,  stifteren  af  kirken  og  myrdet  i  byen  Cartha- 
ge  i  staten  Illinois.  Brigham  Young  blev  valgt  til  leder  af 
folket  i  1844  og  oprethold  som  præsident  for  kirken  den 
27.  december  1847. 


Og 

du  taler 

om  at  være 

doven! 


MINUTOPGAVE  °-  J-  Robertson 

Forbind  med  streger  hovedstæderne  med  de  rigtige  lande 

som  består  af  øer. 

1 .  Quezon  City  a.  Indonesien 

2.  Tokyo  b.  Filippinerne 

3.  Wellington  c.  Bahamaøerne 

4.  Jakarta  d.  Japan 

5.  Nassau  e.  New  Zealand 


Dette  positive  princip  hjælper  os  at 
forstå  os  selv,  opnå  åndelige  kraft, 
opbygge  varige  tilhørsforhold,  og  til  at 
komme  nærmere  Gud. 


De  af  os,  som  arbejder  med  unge  menne- 
sker, ved,  at  det  ikke  er  usædvanligt  at 
høre  denne  bemærkning:  „Alt  hvad  jeg 
nogen  sinde  hører  om  sex  fra  forældre 
og  lærere  er,  at  det  er  syndigt.  Kan  der 
slet  ikke  siges  noget  positivt  om  kysk- 
hed?" 

Sidste  dages  hellige  kan  svare,  at  det  kan 
der  så  sandelig!  Evangeliet  giver  os  et 
klart  og  sundt  billede  af  kyskhed.  Det  er 
især  klart,  når  de  evangeliske  lærdomme 
sættes  op  imod  den  verdslige  verdens 
lære. 

For  eksempel  har  de  menneskegjorte  re- 
ligioner lært,  at  det  fysiske  legeme  er 
ondt,  og  at  Ånden  må  kæmpe  for  at 
overvinde  det  og  blive  frigjort  af  det. 
Men  det  gengivne  evangelium  siger  lige 
det  modsatte:  legemet  er  en  velsignelse. 
Vi  kom  til  jorden  for  at  få  et  legeme  og 
gøre  det  til  en  del  af  os  som  middel  til 
yderligere  fremgang.  Uden  det  kan  vi 
ikke  modtage  en  fylde  af  glæde  (se  L&P. 
93:33-35).  Uden  det  vil  vi  ikke  blive  fri- 
gjort, men  i  fangenskab  (se  Joseph  F. 
Smiths  åbenbaring  om  de  dødes 
forløsning  -  i  Den  kostelige  Perle,  1:50). 
Evangeliet  lærer,  at  vi  bliver  ophøjede 
med  vore  legemer,  ikke  på  trods  af  dem. 
Paulus  synes  at  mene  det  samme,  da  han 
sagde:  „Den  som  bedriver  utugt,  synder 
imod  sit  eget  legeme."  (1.  Kor.  6:18; 
fremhævelse  tilføjet.) 
En  anden  falsk  lære  er,  at  de  intime  erfa- 
ringer indenfor  ægteskabet  er  et 
nødvendigt  onde.  Og  dog  kan  sådanne 
oplevelser,  når  de  nydes  i  overensstem- 


melse med  Guds  befalinger  og  Ånden, 
berige  menneskelivet  og  oplive  sjælen. 
Præsident  Kimball  har  betegnet  de  ægte- 
skabelige forhold  i  ægteskabet  som  „i 
bund  og  grund  gode"  (i  Ensign,  okt. 
1975,  s.  4). 

„Sex  kan  være  en  vidunderlig  tjener  men 
en  frygtelig  herre;  det  kan  være  en  ska- 
bende kraft,  mægtigere  end  nogen  anden 
til  opfostring  af  kærlighed,  kammerat- 
skab, lykke."  (Spencer  W.  Kimball,  cite- 
rende Billy  Graham  i  Ensign,  maj  1974, 
s.  8). 

En  tredie  falsk  lære  er,  at  mennesket 
dybest  set  er  ondt  på  grund  af  sin  fysiske 
natur.  Skrifterne  støtter  imidlertid  ikke 
det.  De  lærer,  at  mennesker  kun  bliver 
„kødelige,  sanselige  og  djævelske",  når 
de  begynder  at  følge  Satan  (se  Moses 
5:13  og  L&P  20:20). 
Kong  Benjamin  gør  dette  helt  klart. 
„Mennesket  er  en  fjende  af  Gud,"  siger 
han.  „medmindre  det  underkaster  sig 
den  Helligånds  ledelse"  (Mosiah  3:19, 
fremhævelse  tilføjet). 
Sandheden  er,  at  kyskhed  er  en  guddom- 
melig egenskab,  og  at  „Et  sjæleligt  men- 
neske tager  ikke  imod  det,  der  stammer 
fra  Guds  Ånd;  thi  det  er  ham  en 
dårskab,  og  han  kan  ikke  forstå  det,  thi 
det  må  bedømmes  åndeligt"  (1.  Kor. 
2:14;  i  den  eng.  udg.  af  Bibelen  står  der 
„det  naturlige  menneske",  men  i  den 
danske  Bibel  henviser  ordet  „sjæleligt" 
til  „Ordforklaring",  hvor  det  hedder: 
„Sjælelig  anvendes  om  det,  der  ligger 
imellem  kødelig  (materiel)  og  åndelig, 
dvs.  det  naturlige,  af  Guds  Ånd  uberørte 
menneske".  O.a.)  Som  en  konsekvens 
heraf  kan  kun  de,  som  er  åndelige,  forstå 
åndelige  ting.  Således  vil  verden  aldrig 
helt  forstå,  hvorfor  vi  efterlever  loven 
om  kyskhed.  Men  sidste  dages  hellige 
kan  forstå  og  påskønne  det. 

Opbygger  personlig  styrke  og  forståelse 

Præsident  David  O.  McKay  sagde,  at  en 
nødvendig  ingrediens  af  åndelighed  er 
„bevidstheden  om  sejr  over  sig  selv" 
(Improvement  Era,  december  1969,  s. 
31).  To  store  velsignelser,  der  kan  kom- 
me fra  kyskhed,  er  selvstændighed  og 
kendskab  til  sig  selv.  Kyskhedens  bog- 
stavelige lov  angiver,  at  man  kun  må 
have  seksuel  omgang  med  sin  ægtefælle, 
dvs.  den  mand  eller  kvinde  med  hvem 
ægteskabspagt  er  indgået.  Men  lovens 
ånd  går  langt  videre.  Den  kræver,  at  vi 
holder  alle  vore  seksuelle  ønsker  -  og  alle 
beslægtede  ønsker  -  hellige  og  passende. 
At  have  fysiske  ønsker  er  ikke  ondt. 
Men  at  vedligeholde  dem  er  ondt.  Det  er 
begær  -  den  mentale  forfølgelse  af  noget, 
der  ville  være  åndeligt  ødelæggende. 
Begær  får  én  til  at  drage  opmærksomhe- 
den væk  fra  det,  der  er  åndeligt  produk- 
tivt og  opnåeligt  -  og  sætte  fokus  på 
uopnåelige    og    åndeligt    ødelæggende 
tanker  og  handlinger.  Det  er  en  mental 
narkotika,  der  drager  os  bort  fra  vore 
langtidsmål.  Det  kan  lede  os  til  at  ofre 
alt  det,  der  er  værdifuldt,  for  et  øjebliks 
oplevelse  og  efterlade  os  med  intet  andet 
end  smerte  og  sorg  og  forvirring. 
Men  hvad  nu,   hvis  et  menneske  på 
grund  af  tidligere  omstændigheder  har 
umoralske  ønsker?  Her  gælder  det  sam- 
me princip:  tilstedeværelsen  af  ønsker 
betyder  ikke  synd.  Spørgsmålet  er,  hvad 
man  gør  med  disse  ønsker.  Lader  man 
dem  brede  sig,  eller  erkender  man,  at  de 
er  der  og  afviser  dem  sammen  med  an- 
dre følelser  og  tanker,  som  man  ikke 
ønsker  at  opholde  sig  ved?  Præsident 
Kimball  har  sagt  os,  at  selv  mennesker, 
der  fristes  til  homoseksuelle  eller  andre 
abnorme  tendenser,  med  tålmodighed, 
forpligtelse    og    tro,    kan    kontrollere 


sådanne  ønsker  og  muliggøre  at  norma- 
le ønsker  kan  vækkes  og  bringes  til  at 
overvinde  de  abnorme!1  Som  rådgiver 
og  biskop  har  jeg  set  det  ske  i  adskillige 
tilfælde. 

En  bevidst  indsats  for  at  udvikle  selv- 
kontrol kan  hjælpe  os  til  at  forstå  os  selv. 
Når  jeg  definerer  min  adfærd,  kan  jeg 
bedre  se,  hvilket  menneske  jeg  er  lige  nu. 
Den  udstrækning  jeg  holder  min  kysk- 
hedspagt  reflekterer  også,  hvor  stærk  el- 
ler hvor  svag  jeg  er  på  andre  områder  i 
tilværelsen,  og  antyder  for  mig,  hvor  for- 
pligtet jeg  føler  mig  overfor  de  celestiale 
idealer.  På  den  anden  side  vil  Satan,  i 
stedet  for  at  lade  os  bekæmpe  og  løse 
følelser  som  ensomhed  og  utilstrække- 
lighed, forsøge  at  få  os  til  at  flygte  fra 
dem  gennem  umoral.  Men  sådan  flugt  er 
kun  midlertidig,  og  derfor  forsøger  man 
igen  og  igen  at  flygte,  altid  uden  held. 
Som  resultat  deraf  fører  Satan  os  ind  i 
yderligere  forvirring  gennem  manglende 
kyskhed. 

Kyskhed  kræver  disciplin.  Ved  at  udvi- 
kle disciplin  i  mit  eget  liv  er  jeg  blevet 
klar  over  min  entydighed.  Jeg  har  opda- 
get, at  jeg  er  nødt  til  at  undgå  visse  slags 
film,  visse  former  for  litteratur,  visse  si- 
tuationer og  så  videre.  Selv  om  andre 
hævder,  at  dette  ikke  giver  dem  proble- 
mer, så  gælder  det  ikke  for  mig.  Somme 
tider  har  jeg  sagt  til  mig  selv,  at  når 
andre  kan  gøre  sådan  noget,  uden  at  det 
tilsyneladende  skader  dem,  så  burde  jeg 
også  være  i  stand  dertil.  Men  som  følge 
af  sådanne  tanker  har  jeg  fået  flere  spe- 
kulationer, flere  mentale  forestillinger  at 
undertrykke.  Jeg  ønskede  at  begrænse 
en  ildebrand  men  opdagede,  at  jeg  kun 
bar  mere  ved  til  bålet.  Denne  mere  fuld- 
komne forståelse  af  kyskhed  har  krævet, 
at  jeg  måtte  forstå  og  arbejde  med  min 
egen  personlige  sammensætning.  Jeg  har 

måttet  bestemme  -  med  hjælp  fra  Ånden 
-  hvor  jeg  må  trække  grænsen. 
Den  mest  værdifulde  selverkendelse  er 
ikke  blot  noget,  der  oplagres  i  vor  hjerne 
men  føles  dybt  ned  i  sjælen,  når  den 
konfronteres  med  de  mange 
påvirkninger,  som  medierne  (radio, 
fjernsyn,  aviser,  blade,  tidsskrifter,  film 
osv.)  bombarderer  os  med.  Denne  selv- 
erkendelse kræver  vedværende  tro  og 
forpligtelse  til  at  modstå  tilbagefald  og 
styrke,  der  kommer  gennem  anstrengel- 
ser for  at  frigøre  os  fra  fristelsernes  fan- 
garme. Det  føles  godt  at  være  herre  over 
situationen! 

På  en  vigtig  måde  er  kyskhed  derfor  dis- 
ciplineringen af  vore  seksuelle  ønsker  og 
adfærd  og  opnåelse  af  selverkendelse  og 
kontrollering  af  os  selv  på  alle  områder, 
der  har  med  sex  at  gøre. 

Opbygger  vedvarende  tilhørsforhold 

Kyskhed  er  også  en  stærk  kraft  til  op- 
bygning af  ligestilling  af  vore  personlige 
tilhørsforhold.  I  den  vigtige  forlovelses- 
periode  tilbringer  kyske  par  deres  tid 
med  at  arbejde  på  forståelse  og  kommu- 
nikation og  på  klogeste  måde  at  vurdere 
deres  tanker  overfor  hinanden,  snarere 
end  at  flygte  fra  virkeligheden  ved  at 
indlade  sig  på  upassende  intimiteter. 
Kyskhed  frigør  parret  til  at  arbejde  hen 
mod  et  muligt  evigt  tilhørsforhold.2 
Den  bringer  et  passende  perspektiv  til  en 
meget  krævende  kraft.  Verden  gør  sex  til 
det  altafgørende.  Kyskhed  hjælper  os  til 
at  forstå  den  som  én  af  de  mange  betyd- 
ningsfulde facetter  i  ægteskabet. 
Verden  fortæller  os  også,  at  vores  pri- 
mære reaktion  overfor  begær  bør  være 
personlig  tilfredsstillelse.  Men  det  kan 
føre  til  et  tilhørsforhold,  der  er  bygget  på 
selviskhed.  En  sådan  fremhævelse  drejer 
sig  om  at  få,  ikke  at  give. 


Men  kyskhed  sætter  åndelige  behov 
over  tilfredsstillelse;  den  lægger  vægt  på 
at  give,  ikke  at  modtage.  Den  kræver 
personlig  tilbageholdenhed  af  kærlighed 
til  ens  partner.  Alma  tilrådede  sin  søn  at 
„beherske  alle  dine  lidenskaber,  så  du 
kan  være  fyldt  med  kærlighed"  (Alma 
38:12). 

Præsident  Kimball  har  forklaret,  at  den 
seksuelle  akt  har  to  formål:  at  bringe 
børn  ind  i  verden,  og  at  give  udtryk  for 
„den  slags  kærlighed  mellem  en  mand 
og  hustru,  der  udgør  sand  enhed"  (En- 
sign,  maj  1974,  s.  7).  Han  har  også  sagt, 
at  „vi  kender  ikke  til  nogen  retningsli- 
nier fra  Herren  om,  at  passende  samliv 
mellem  mænd  og  deres  hustruer  skal  be- 
grænses til  udelukkende  at  frembringe 
børn,  men  vi  finder  mange  beviser  lige 
fra  Adam  og  ned  til  vor  tid  for,  at  Herren 
aldrig  satte  nogen  regler,  der  gik  ud  på  at 
kriminalisere  sex"  (Ensign,  oktober 
1975,  s.  4). 

Disse  to  formål  giver  os  retningslinier 
for,  hvordan  vi  kan  gøre  disse  kræfter 
hellige  og  holde  dem  indenfor  de  græn- 
ser, som  Herren  har  afstukket.  Indenfor 
ægteskabet  vil  en  indstilling,  der  totalt 
ignorerer  ægtefællens  behov  og  stem- 
ning, gå  imod  dette  hellige  formål.  Også 
solitær  (ensidig)  udnyttelse  af  disse  kræf- 
ter forvansker  dette  hellige  mønster.  Det 
kan  friste  til  koncentration  om  ens  egne 
behov,  opflamme  begær  og  begrænse  ev- 
nen til  at  overvinde  fristelserne.3  Det 
sætter  igen  fokus  på  at  opnå  fremfor  at 
give.  Det  burde  være  klart,  at  et  par,  som 
opfører  sig  kysk  før  ægteskabet,  sand- 
synligvis har  udviklet  en  sund  indstilling 
til  dette  forhold  efter  ægteskabets 
indgåelse. 

Det  kyske  par  er  interesseret  i  at  styrke 
hinanden.  Deres  ansvarsfølelse  forebyg- 
ger, at  de  gør  noget,  som  kunne  svække 

eller  friste  den  anden.  Mådeholdenhed  i 
tale  og  påklædning  er  lige  så  meget  til 
beskyttelse  af  andre  og  ens  partner  som 
af  én  selv. 

Denne  interesse  går  langt  ud  over  det 
fysiske  tilhørsforhold.  Når  et  menneske 
er  kysk  og  sandfærdig  i  alle  forhold,  bli- 
ver det  en  del  af  et  stadig  stærkere,  sta- 
digt rigere  tilhørsforhold.  Kyskhed  de- 
monstrerer ikke  alene  kærlighed  til  ens 
partner  men  også  til  ens  børn,  som  kan 
blive  født  i  pagten,  og  som  kan  glæde  sig 
over  gode  eksempler  i  en  evig  familie. 

Opbygger  et  rigere  tilhørsforhold  til  Gud 

Præsident  McKay  sagde,  at  „vejen  til 
Gud  fører  gennem  menneskets  hjerte." 
Vor  samhørighed  med  Gud  er  magtfuldt 
påvirket  af  vort  tilhørsforhold  til  andre. 
Og  på  den  anden  side  kræver  vort 
tilhørsforhold  til  andre  guddommelig 
vejledning  for  at  kunne  blive  modent  og 
evigt. 

Kærlighed  er  den  mest  guddommelige 
egenskab,  vi  kan  udvikle.  Men  hvis  vi 
handler  selvisk,  gør  vi  det  vanskeligt  for 
Helligånden  at  følge  os.  Når  vi  fornæg- 
ter hans  indflydelse,  smuldrer  vort  for- 
hold til  Gud  hen,  og  følelser  af  usikker- 
hed, irritation  og  selviskhed  opstår.  Og 
da  vi  så  mangler  én  af  de  store 
opløftende  og  positive  kræfter  i  tilværel- 
sen -  Herrens  Ånd  -  bliver  vi  fanget  i  vor 
tvivl  og  frygt,  vi  kræver  beviser,  som 
vore  partnere  ikke  er  i  stand  til  at  give, 
og  i  hele  processen  bliver  vi  yderligere 
ufølsomme  overfor  behovet  hos  dem, 
der  omgiver  os,  inkluderende  vores  part- 
ner. Intet  kan  ødelægge  et  tilhørsforhold 
hurtigere  end  denne  atmosfære. 
Kyskhed  tillader  på  den  anden  side 
Helligånden  at  øve  indflydelse  på  os  og 
fremmer  tillid,  der  er  grundlaget  for  et- 
hvert varigt  tilhørsforhold.  Gennem  vo- 


res kærlighed  til  andre  kan  vi  erkende  og 
forstå  vores  kærlighed  til  vor  himmelske 
Fader  og  hans  Søn,  Jesus  Kristus.  Og 
det  er  det  vigtigste  af  alle  tilhørsforhold 
(se  L&P.  132:24). 

For  fuldt  ud  at  give  os  til  Herren  må  vi 
først  have  fuld  kontrol  over  os  selv.  Dis- 
cipelskab kræver  disciplinering.  Før 
man  er  rede  til  at  efterleve  indvielseslo- 
ven,  hvor  man  giver  alt  til  Herren,  må 
man  efterleve  kyskhedsloven;  for  at  ef- 
terleve kyskhedsloven  må  man  anvende 
lovene  om  offer  og  lydighed.  Når  man 
gør  det,  „vil  man  have  større  frimodig- 
hed for  Guds  åsyn"  (L&P  121 :45),  og  vil 
„modtage  Guds  behagelige  ord  og  ved- 
erkvæge sig  med  hans  kærlighed"  (Ja- 
kob 3:2).  Den  glæde,  den  fred  og  den 
magt,  som  det  giver,  er  vanskelig  at  be- 
skrive. Om  denne  erfaring  sagde  præsi- 
dent McKay:  „At  føle  sine  evner  udfol- 
des og  sandheden  øges  i  sjælen  er  én  af  de 

mest  sublime  oplevelser  i  livet"  (Impro- 
vement  Era,  dec.  1969,  s'  31). 
Vi  kan  aldrig  fuldt  ud  kende  og  elske 
Gud,  medmindre  vi  lever  den  slags  tilvæ- 
relse, som  han  lever.  Da  jeg  var  yngre, 
var  jeg  somme  tider  kritisk  overfor  nogle 
kirkeledere  og  de  beslutninger,  de  traf. 
Siden  da  har  jeg  været  biskop,  og  nu  ser 
jeg  tingene  i  et  andet  perspektiv.  Jeg  er  i 
mindre  grad  fristet  til  at  kritisere,  fordi 
jeg  er  blevet  mere  klar  over  en  biskops 
problemer  og  følelser.  På  samme  måde 
begynder  vi,  når  vi  bliver  mere  lig  Gud, 
at  forstå  Gud  bedre.  Vort  forhold  til 
ham  bliver  rigere.  Mosiah  fortæller  os, 
at  når  vi  tjener  Gud,  kommer  vi  nærme- 
re til  „hjertets  tanker  og  hensigter"  (Mo- 
siah 5:13).  Når  vi  lever,  som  han  gør  det, 
lærer  vi  at  interessere  os  for  andre,  som 
han  gør,  og  at  føle,  som  han  gør  det. 
Kyskhed,  såvel  mange  andre  evangeli- 
ske principper  hjælper  os  til  at  kende 
ham,  fordi  den  fremmer  vigtige  evangeli- 
ske egenskaber  som  f.eks.  forståelse, 
selvtillid,  kærlighed  og  barmhjertighed. 
Når  jeg  bliver  træt  i  min  kamp  mod 
fristelse,  genkalder  jeg  mig,  at  Jesus  „har 
været  fristet  i  alle  ting  ligesom  vi,  dog 
uden  synd"  (Hebr.  4:15).  Han  var  velsig- 
net med  et  fysisk  legeme,  som  han  lærte 
at  beherske.  Som  os  var  han  i  stand  til  at 
blive  åndelig  træt  (se  L&  P  19:18),  for 
selvfølgelig  prøvede  Satan  på  enhver 
måde  at  få  ham  til  at  synde.  Så  ligegyl- 
digt hvor  vanskeligt  det  er  for  mig,  så 
ved  jeg,  at  Jesus  banede  sig  vej  gennem 
lignende  vanskeligheder  for  mange  år 
siden.  Fordi  han  fuldtud  forstår  vores 
jordiske  forhold,  er  han  i  stand  til  at 
hjælpe  os  styrke  os  på  vejen. 
Vi  kan  være  evigt  taknemmelige  for,  at 
når  vi  tilstår  og  forsager  vore  synder,  vil 
han  ikke  længere  erindre  sig  dem  (se 
L&P  58:42-43). 


Gennem  evighederne  kan  de  ikke  gøre 
krav  på  os  på  grund  af  Frelserens  forso- 
ning. Hvilken  glæde  at  vide,  at  I  og  jeg 
kan  blive  rene  -  helt  rene  -  for  vore  syn- 
der! 

Når  vi  betragter  den  vigtige  rolle,  som 
sex  spiller  i  hele  vor  jordiske  udvikling, 
kan  vi  opnå  nogen  grad  af  forståelse  for, 
hvorfor  Herren  i  sin  kærlighed  til  os  gav 
os  kyskhedsloven. 

„Hvor  vidunderlig  er  ikke  den,  som  le- 
ver et  kyskt  liv.  Han  vandrer  uden  frygt 
...  Han  æres  og  respekteres  .  .  .  han 
elskes  af  Herren,  for  han  er  uden  lyde. 
Ophøjelserne  i  evighederne  afventer 
hans  komme.  "4  □ 


')  Spencer  W.  Kimball:^  Letter  to  a  Friend  (Salt 
Lake  City,  Utah,  udgivet  af  kirken  1978, 
bestillingsmummer  PBCT  0758). 

2)  Steve  Gilliland:  The  Psychological  Case  for 
Chastity  i  Ensign,  juli  1975,  s.  54-58  og  i  Den 
danske  Stjerne  for  november  1976. 

3)  Boyd  K.  Packer:  Kun  for  Unge  Mænd 
(Nordisk  Distributions  Center,  udgivet  af 
kirken  1976,  bestillingsnummer  PBAP  0210). 

4)  Udtalelse  af  Det  øverste  Præsidentskab,  3.  okt. 
1942.  Citeret  i  J..  R.  Clark:  Messages  ofte 
First  Presidency.  (Salt  Lake  City  1975,  s.  174- 
77). 


Steve  Gilliland,  leder  af  religionsinstituttet, 
California  State  University  i  Long  Beach  og 
far  til  syv  børn,  tjener  som  biskop  over 
Lakewood  First  Ward,  Long  Beach, 
California. 

Da  jeg  kom  til  det  hellige  land  for  at 
studere  i  seks  måneder,  var  jeg  fast  be- 
sluttet på  at  blive  en  åndelig  „superkvin- 
de" i  løbet  af  den  tid.  Allrvigtigst  blandt 
mine  mål  var  at  komme  til  at  lære  Kri- 
stus at  kende,  men  hvordan  kunne  jeg 
gøre  det?  Jeg  var  her  i  hans  egne  omgi- 
velser, kunne  se  den  mark,  han  gik  gen- 
nem, og  opleve  naturen,  som  han  gjorde 
det,  da  han  fortalte  sine  lignelser.  Jeg 
kom  til  at  kende  landet,  men  det  var  kun 
en  begyndelse.  Jeg  ønskede  at  lære  Frel- 
seren bedre  at  kende  end  da  jeg  først 
kom  til  landet. 

Som  ugerne  gik,  begyndte  jeg  at  arbejde 
på  alle  de  mål,  jeg  havde  sat  mig.  Jeg 
følte  Åndens  brænden  i  mig,  mens  jeg 
intenst  studerede  skrifterne  og  lyttede  til 
mine  lærere,  men  på  én  eller  anden  måde 
blev  mit  ene  ønske  om  at  lære  Jesus  Kri- 
stus at  kende,  ikke  opfyldt.  Jeg  beslutte- 
de at  indtegne  mig  til  at  gøre  mit  bedste 
gennem  et  tjenesteprojekt  i  en  ubetydelig 
arabisk  landsby.  Vi  skulle  hjælpe  med 
ernæring,  sundhedspleje  og  sanitets- 
forholdene blandt  disse  mennesker. 

Mit  første  besøg  gjaldt  en  flygtningelejr, 
hvor  jeg  arbejdede  med  en  lille  ét  år  gam- 
mel pige,  der  kun  vejede  5  kg.  Når  jeg 


holdt  det  frygtsomme  lille  skrøbelige 
væsen  sank  hjertet  i  brystet  på  mig,  og 
jeg  havde  lyst  til  at  skrige:  „Sig  mig, 
hvad  jeg  kan  gøre  for  dig,  og  jeg  vil  gøre 
det!"  Moderen  syntes  at  læse  mine  tan- 
ker, mens  jeg  berørte  den  spinkle  ankel 
og  skilte  de  dukkelignende  små  tæer. 
Hun  rakte  ud  efter  sin  baby  og  knugede 
barnet  til  sig  i  sin  moderlige  favn.  Mens 
jeg  betragtede  dem,  så  jeg  den  lilles  øjne 
skinne.  Måske  fandtes  der  i  dette  mørke 
og   kolde   lerklinede   hjem,    hvor   der 


Jeg  troede,  at  mine 
studier  i  Det  hellige  Land 
ville  gøre  mig  til  et  meget 
åndeligt  menneske.  Men 
den  vigtigste  lektie  lærte 
jeg  i  et  lille  hus  i  en 
ubetydelig  arabisk 
landsby. 

manglede  selv  de  mest  primitive  af  livets 
nødvendigheder,  kærlighed  og  håb  i  fa- 
milien? 

Som  jeg  sad  der,  tænkte  jeg  på,  at  kærlig- 
hed til  hinanden  er  noget  af  det  allervig- 
tigste, vi  kan  have  i  tilværelsen.  Som 
Jesus  sagde  til  sine  disciple: 
„En  ny  befaling  giver  jeg  jer,  at  I  skal 
elske  hverandre:  ligesom  jeg  har  elsket 
jer,  skal  I  også  elske  hverandre. 
Derpå  skal  alle  kende,  at  I  er  mine  disci- 
ple, om  I  har  indbyrdes  kærlighed" 
(Johs.  13:34-35). 

Langsomt  kunne  jeg  mærke,  at  Frelse- 
ren kom  ind  i  mit  liv. 
Idet  jeg  fortsatte  med  at  vandre  hen  over 
de  klippefyldte,  terrasseformede  høje  i 
de  arabiske  landsbyer,  betragtede  jeg 
kvinderne,  når  de  bar  familiens  vandfor- 
brug på  deres  hoveder  fra  nærliggende 
vandløb.  Det  er  en  aktivitet,  der  ikke  er 
forandret  meget  siden  Jesu  tid.  Når  vi 


gik  forbi,  samledes  børnene  med  vagts- 
omme øjne  for  at  se  de  amerikanske 
fremmede. 

Vore  besøg  i  de  arabiske  hjem  blev  altid 
mødt  med  stor  gæstfrihed;  beboerne  i 
landsbyen  bød  os  velkommen  med  me- 
gen charme.  Vi  vejede  de  små  børn,  og 
jeg  prøvede  at  udtale  et  „hej"  og  et 
„mange  tak"  på  mit  meget  dårlige  ara- 
bisk. Når  mine  øjne  mødtes  med  lands- 
byboernes ved  sådanne  lejligheder,  op- 
dagede jeg,  at  jeg  virkelig  begyndte  at 
elske  disse  mennesker.  Og  alligevel  holdt 
jeg  fast  ved  en  smule  stolthed.  Jeg  ønske- 
de virkelig  helt  at  give  afkald  på  mine 
reservationer  og  udtrykke  min  voksende 
kærlighed,  men  hæmningerne  hang  sta- 
dig ved. 

Omkring  det  tidspunkt  lagde  jeg  mærke 
til  noget  interessant  ved  vores  arabiske 
fører.  Alle  kvinderne  i  landsbyen  stand- 
sede op  og  gav  hende  en  hjertelig  vel- 

komst  og  ofte  et  knus  for  at  vise  deres 
kærlighed  og  venskab.  Jeg  sagde  til  hen- 
de: „Folk  her  holder  virkelig  meget  af 
dig,  ikke?" 

Hun  svarede  med  megen  overbevisning: 
„Maryan,  det  er,  fordi  jeg  elsker  dem  af 
hele  mit  hjerte."  Jeg  sagde  ikke  noget 
men  nikkede  blot.  Hun  så  ud  til  at 
forstå,  at  jeg  ønskede  tid  til  at  overveje 
de  ord. 

En  dag  besøgte  vi  et  hus  på  kanten  af  en 
afsats  for  enden  af  en  snoet  vej.  Da  vi  gik 
hen  til  det  lille  klippehus,  kom  alle  fami- 
liens medlemmer  ud  for  at  hilse  på  os. 
Faderen  fremstammede  et  „goddag"  til 
os  på  dårligt  udtalt  engelsk.  Efter  at  ha- 
ve sagt  det,  så  han  på  mig  med  et  skævt 
smil.  Jeg  berørte  hans  hånd  som  for  at 
sige:  „Det  er  godt.  Mange  tak,  fordi  du 
prøver  at  behage  mig." 
Hans  kone  løb  rundt  for  at  skaffe  os 
måtter  til  at  sidde  på  gulvet.  Da  vi  alle 
havde  fået  os  anbragt,  samledes  de  små 
børn  omkring  os.  En  bestemt  lille  dreng 
kom  og  snoede  sin  krop  ind  ved  siden  af 
mig.  Han  udstødte  flere  hvinende  lyde 
og  høje  skrig.  Den  arabiske  ernærings- 
specialist  gav  tegn  til  mig,  at  han  var 
„unaturlig"  (det  skulle  betyde,  at  han 
var  mentalt  retarderet.)  Da  jeg  forstod 
det,  holdt  jeg  ham  tæt  ind  til  mig,  så  han 
kunne  mærke,  at  jeg  elskede  ham. 
Idet  jeg  holdt  det  lille  legeme  ind  til  mig, 
begyndte  tårerne  at  løbe  ned  ad  mine 
kinder.  Dette  var  den  fattigste  af  alle  de 
familier,  vi  havde  besøgt,  men  jeg  græd 
ikke  over  deres  fattigdom,  men  fordi  jeg 
holdt  så  meget  af  den  arabiske  familie. 
Alle  mine  betænkeligheder  var  nu  for- 
svundet, alle  mine  forsvarsværker  fal- 
det, og  jeg  græd  på  grund  af  de  stærke 
følelser  i  mit  indre. 

Er  dette  som  det  føles  at  elske,  sådan 
som  Kristus  gør  det? 


„Men  (barmhjertighed)  er  Kristi  rene 
kærlighed  .  .  . 

.  .  .  bed  til  Faderen  af  jeres  ganske  hjerte, 
at  I  må  være  fyldt  af  denne  kærlighed, 
som  han  har  skænket  alle  dem,  som  er 
hans  Søns,  Jesu  Kristi  sande 
efterfølgere,  så  I  kan  blive  Guds  sønner, 
at  når  han  kommer,  vi  da  må  være  ham 
lig;  thi  vi  skal  se  ham,  som  han  er.  Gid  vi 
må  have  dette  håb  og  blive  renset,  ja, 
ligesom  han  er  ren."  (Moroni  7:47-48;  - 
For  at  forstå  hvad  forfatteren  mener  er 
„charity  "  i  vers  47  oversat  til  barmhjer- 
tighed selv  om  Mormons  Bog  siger  kær- 
lighed. O.a.) 

Jeg  havde  lyst  til  at  danse  rundt  og  råbe 
af  glæde,  fordi  jeg  på  en  måtte  i  en  ara- 
bisk landsby  i  Israel  havde  opdaget 
måden  at  blive  mere  lig  vores  Frelser. 
Hvor  følte  jeg  mig  ren  i  det  øjeblik,  og 
hvor  ville  jeg  give  meget  for  altid  at  føle 
ligesom  dengang. 

Den  gamle  bedstemor  skubbede  sig  vej, 
så  hun  kom  til  at  sidde  ved  siden  af  mig. 
Jeg  var  klar  over,  at  hun  kunne  fornem- 
me min  kærlighed,  for  hun  knugede  sig 
ind  til  mig  og  fortsatte  så  med  at  kysse 
mine  kinder  mange  gange.  Og  selv  om  vi 
ikke  talte  et  fælles  sprog,  fyldte  kærlig- 
hed værelset. 

Jeg  ønskede  aldrig  at  forlade  dette  lille 
værelse  men  ønskede  at  beholde  den 
følelse  inden  i  mig.  Hvorfor  kunne  jeg 
ikke  træde  udenfor  og  bevare  den  kær- 
lighed i  mit  hjerte?  Bad  Herren  os  ikke 
bede  om  sådan  kærlighed  mere  end  no- 
get andet,  for  så  kunne  vi  blive  ham  lig? 
Jo,  jeg  kan  renses  gennem  barmhjertig- 
hed. 

Så  når  jeg  nu  ønsker  at  svare  igen  eller 
udtale  en  hastig  dom,  erindrer  jeg  mig 
den  arabiske  kvindes  ord:  „Maryan,  de 
elsker  mig,  fordi  jeg  elsker  dem  af  hele 
mit  hjerte."  □ 

10.  Da  nu  Nephi,  Nephis  søn,  så  denne  folkets  ugudelighed,  blev  hans 
hjerte  meget  bedrøvet. 

11.  Og  han  gik  ud  og  knælede  ned  på  jorden  og  anråbte  sin  Gud  stærkt 
på  sit  folks  vegne,  ja,  for  dem,  som  skulle  udryddes  på  grund  af  deres  tro  på 
deres  fædres  overleveringer. 

12.  Og  han  anråbte  Herren  inderligt  den  ganske  dag,  og  se,  Herrens  røst 
kom  til  ham  og  sagde: 

13.  Løft  hovedet  og  vær  ved  godt  mod,  thi  se,  tiden  er  forhånden,  og  i 
denne  nat  skal  tegnet  gives,  og  i  morgen  kommer  jeg  til  verden  for  at  vise 
verden,  at  jeg  vil  opfylde  alt  det,  som  jeg  har  ladet  tale  ved  mine  hellige 
profeters  mund. 

14.  Se,  jeg  kommer  til  mine  egne  for  at  opfylde  alt,  hvad  jeg  har  forkyndt 
for  menneskenes  børn  fra  verdens  begyndelse  og  for  at  gøre  både  Faderens 
og  Sønnens  vilje,  Faderens  på  grund  af  mig  og  Sønnens  gennem  mit  kød. 
Og  se,  tiden  er  forhånden,  og  i  denne  nat  vil  tegnet  blive  givet. 

15.  Og  det  skete,  at  de  ord  der  kom  til  Nephi,  blev  opfyldt,  ligesom  de 
var  blevet  sagt;  thi  se,  ved  solnedgang  blev  der  intet  mørke,  og  folket  blev 
forbavset,  fordi  der  ikke  kom  noget  mørke,  da  natten  faldt  på. 

16.  Og  der  var  mange,  der  ikke  havde  troet  profeternes  ord,  som  faldt  til 
jorden  og  blev  liggende,  som  om  de  var  døde;  thi  de  vidste,  at  den  store 
ødelæggelsesplan,  som  de  havde  lagt  for  dem,  som  troede  på  profeternes 
ord,  var  blevet  tilintetgjort;  thi  tegnet,  som  var  blevet  givet,  opfyldtes 
allerede. 

17.  Og  de  begyndte  at  fatte,  at  Guds  Søn  snart  måtte  komme;  ja,  kort 
sagt,  hele  folket  i  det  ganske  land,  fra  vest  til  øst,  både  i  landet  mod  nord  og 
i  landet  mod  syd,  blev  så  forbavset,  at  de  faldt  om  på  jorden. 

18.  Thi  de  vidste,  at  profeterne  havde  vidnet  om  disse  ting  i  mange  år,  og 
at  tegnet,  som  var  givet,  allerede  var  forhånden;  og  de  begyndte  at  frygte  på 
grund  af  deres  ugudelighed  og  vantro. 

19.  Og  der  blev  ikke  noget  mørke  den  hele  nat,  men  det  var  så  lyst,  som 
om  det  var  midt  på  dagen.  Og  solen  stod  igen  op  efter  dens  rette 
bestemmelse;  og  de  vidste,  at  det  var  den  dag,  da  Herren  skulle  fødes  på 
grund  af  det  tegn,  som  var  blevet  givet. 

3  NEPHI  1:10-19 


27 


Alt  hvad 

Nese  ønskede  sig, 

Som  18-årig  skoleelev  syntes  jeg,  at  al- 
ting gik  godt  for  mig.  Jeg  havde  mange 
gode  venner,  jeg  dyrkede  sport  og  for- 
ventede intet  andet  end  succes  det  næste 
år  på  University  of  California  i  Berkeley. 
Jeg  havde  allerede  fået  meddelelse  om 
min  optagelse. 

Jeg  forventede  også  succes,  da  jeg  meld- 
te mig  til  en  talekonkurrence,  som 
Lyons  Club  havde  arrangeret  det  forår. 
Emnet  var  „Er  misforståelserne  mellem 
forældre  og  børn  virkelige  eller  indbild- 
te?" Min  tale  var  skrevet  med  særlig 
hensyntagen  til  dommernes  foretrukne 
synspunkter,  og  jeg  vandt  konkurrencen 
ved  at  slå  en  pige  ved  navn  Karen,  en 
mormon. 


Jeg  vandt,  fordi  jeg  havde  sagt,  hvad 
dommerne  ønskede  at  høre.  Men  efter 
min  mening  var  Karens  tale,  der  var  ba- 
seret på  hendes  kirkes  lærdomme,  langt 
mere  tankeprovokerende.  Hendes  måde 
at  tale  på  betog  mig  på  grund  af  hendes 
oprigtige  overbevisning.  Vi  blev  venner. 
Mens  vi  lærte  hinanden  at  kende,  udvi- 
klede vores  samtaler  sig  somme  tider  til 
diskussioner,  hvori  Karen  forsvarede  re- 
ligion, mens  jeg  argumenterede  for  vi- 
denskab. Vore  diskussioner  havde  for 
det  meste  det  formål  at  gøre  hende  fort- 
vivlet. 

Men  Karen  havde  en  veninde  ved  navn 
Nese.  Nese  sagde  aldrig  mere  end  „hej" 
til  mig,  når  vi  mødtes  i  skolen,  men  hun 


havde  lyttet  omhyggeligt  til  mine  samta- 
ler med  Karen. 

Nese  havde  aldrig  fortalt  mig  direkte,  at 
hun  var  sidste  dages  hellig.  Hun  gik  lige 
hen  til  mit  bord  i  biblioteket  en  dag  i 
læsepausen.  „Må  jeg  sætte  mig?"  spurg- 
te hun.  På  et  bestemt  punkt  i  samtalen 
sagde  hun,  at  hun  var  medlem  af  Israels 
Hus.  Jeg  gik  ud  fra,  hun  mente,  at  hun 
var  jøde. 

Vi  havde  læsepause  på  samme  tid,  og 
gennem    resten    af    vort    afsluttende 


Den  sten,  jeg  snublede  over, 

var  princippet  om  evig 

udvikling.  „Det  kan 

simpelthen  ikke  være 

rigtigt,"  sagde  jeg.  „Hvordan 

kan  mennesket,  som  skabtes 

af  Gud,  nogen  sinde  håbe  på 

at  blive  en  gud?" 


skoleår  gennemgik  Nese  og  jeg  de  man- 
ge religiøse  spørgsmål,  der  fyldte  mit 
sind.  Hun  fortalte  mig  senere,  at  hun 
„bare  ønskede  at  dele  sine  meninger 
med  nogen,  som  ikke  ville  le  ad  hende'. 
Jeg  fortalte  hende  mine  tanker  om  et 
emne  som  f.eks.  livet  efter  døden,  og  så 
forklarede  hun  om  sin  tro  på  det.  Hen- 
des selvtillid  forbløffede  mig.  Det  var 
først  meget  senere,  at  jeg  fandt  ud  af,  at 
hun  var  en  sidste  dages  hellig. 
På  det  tidspunkt  var  vore  samtaler  så 
behagelige,  at  jeg  begyndte  at  tilbringe 
frokostpauserne  sammen  med  Nese  og 
hendes  mormonvenner.  De  var  tiltalen- 
de at  være  sammen  med.  Ingen  rygning, 
ingen  banden,  ingen  upassende  vittighe- 
der. Men  det  bedste  af  det  hele  var,  at  de 


aldrig  syntes  at  gøre  nar  af  nogen  -  de 
respekterede  hinandens  følelser.  Det  var 
helt  anderledes  at  omgås  dem,  og  jeg  var 
glad  for  det. 

Hen  mod  skoleårets  slutning  inviterede 
Karen  mig  til  et  „Guld  og  Grønt  Bal". 
Jeg  havde  ingen  idé  om,  hvad  det  var. 
Jeg  havde  aldrig  været  til  et  bal  i  en 
kirke,  og  jeg  var  nødt  til  at  tage  jakkesæt 
på!  Det  forbløffede  mig  at  se  en  gymna- 
stiksal i  en  kirkebygning. 
Men  det,  der  foregik  i  den  gymnastiksal 
forbavsede  mig  endnu  mere.  Voksne  og 
unge  mennesker  snakkede,  lo  og  danse- 
de endog  med  hinanden.  Mine  venner 
havde  altid  ment,  at  det  var  barnligt  at 
kunne  lide  sine  forældre.  I  hele  nationen 
talte  man  meget  om  en 
kommunikationskløft  mellem  forældre 
og  deres  børn.  Men  disse  mennesker 
syntes  allesammen  at  være  venner  uden 
hensyn  til  alder. 

Jeg  spurgte  Karen  om  det.  Hun  sagde,  at 
det  skyldtes  kirken.  Mens  hun  tog  mig 
på  en  rundtur  i  kirkebygningen,  spekule- 
rede jeg  over  det,  hun  havde  sagt.  Da  jeg 
den  aften  tog  hjem,  følte  jeg,  at  disse 
mennesker  var  enestående;  de  var  ud- 
valgte på  en  måde,  som  jeg  ikke  helt 
forstod.  De  havde  en  masse  at  være  stol- 
te af. 

Efter  eksamen  holdt  mit  sommerjob 
mig  borte  fra  mine  nyerhvervede  venner. 
Jeg  havde  arbejde  på  en  benzintank, 
hvor  jeg  var  temmelig  ulykkelig  på 
grund  af  mine  arbejdskammeraters  lige- 
gyldighed. Jeg  var  nedtrykt,  ulykkelig  og 
meget  ensom. 

En  eftermiddag  i  juli  kørte  Nese  og  én  af 
hendes  venner  ind  på  stationen.  Bare  det 
at  se  dem  styrkede  min  moral.  De  skulle 
synge  i  Oakland  Templets  festspil,  og  de 
inviterede  mig  til  at  overvære  forestillin- 
gen. 

Jeg  vil  altid  mindes  den  særlige  aften. 
Det  var  første  gang  jeg  hørte  historien 
om  Joseph  Smith  og  historien  om  de 
sidste  dages  hellige,  som  jeg  havde  lært 
at  beundre.  Ved  afslutningen  af  festspil- 
let, rejste  forsamlingen  sig  og  sang: 
„Guds  Ånd  som  en  ild  nu  begynder  at 
lue".  Ih,  hvor  jeg  ønskede,  jeg  kendte 
ordene  i  den  sang,  så  jeg  havde  kunnet 
synge  med  i  koret!  Jeg  følte  mig  opfyldt 
af  respekt  og  kærlighed. 
Skaren  opløstes  langsomt.  Stående  på 
parkeringspladsen  så  jeg  op  mod  tem- 
plet. En  stemme  indeni  mig  sagde,  at  jeg 
en  dag  ville  komme  ind  i  den  bygning. 
Da  sommeren  var  forbi,  drog  Nese  af- 
sted for  at  studere  på  Brigham  Young 
University  i  Provo,  Utah.  Jeg  vendte  til- 
bage til  Berkeley.  Og  igen  var  jeg  så  en- 
som. Neses  breve  kom  regelmæssigt  to, 
tre  gange  om  ugen.  Jeg  spurgte  hende, 
hvorfor  hun  var  mormon.  Det  næste 
brev  kunne  næsten  ikke  være  i  kuverten. 
Det  var  en  detaljeret  forklaring  på  hen- 
des kamp  for  at  forblive  aktiv  og  bevare 
et  fast  vidnesbyrd,  mens  hun  boede  sam- 
men med  sin  passive  familie. 
Jeg  bestemte  mig  til  at  gå  i  kirke.  Det  var 
en  vanskelig  beslutning,  for  ingen  pres- 
sede mig  dertil.  Jeg  havde  fået  lov  til  helt 
alene  at  komme  til  den  afgørelse. 
Jeg  var  lige  ved  at  skifte  mening,  da  jeg 
åbnede  døren.  Jeg  kom  helt  alene  ind, 
fandt  en  tom  plads  på  bageste  række  og 
satte  mig  hurtigt  ned.  Ville  jeg  også 
komme  til  at  være  helt  alene  her?  Sådan 
tænkte  jeg. 

Så  trykkede  Karen,  der  pludselig  dukke- 
de op,  min  hånd.  „God  morgen  David," 
smilede  hun.  Jeg  var  ikke  længere  alene. 
Hun  introducerede  mig  til  en  masse 
mennesker,  viste  mig,  hvilken  klasse  jeg 
skulle  gå  til  og  satte  sig  ved  siden  af  mig 
hele  tiden. 


Jeg  var  imponeret  over  at  finde  en  klas- 
se, hvor  jeg  kunne  stille  mine  spørgsmål 
og  få  svar.  Yderligere  tog  lærerinden, 
søster  Booras,  tid  til  bagefter  at  takke 
mig  for,  at  jeg  var  kommet.  „Du  bidrog 
godt  til  klassen,"  sagde  hun.  Jeg  har  in- 
gen steder  følt  mig  så  godt  tilpas. 
Men  jeg  havde  stadig  ikke  det  åndelige 
vidnesbyrd,  som  alle  kirkens  medlem- 
mer blev  ved  at  fortælle  mig  om.  Jeg 
kunne  lide  kirken;  jeg  troede  på  mange 
af  dens  lærdomme,  men  jeg  vidste  ikke, 


Så  forstod  jeg  det  endelig! 

Det  faldt  altsammen  på 

plads  .  .  .  „Ja,  jo,  det  passer 

altsammen  sammen!  Jeg 

havde  lyst  til  at  danse  eller 

synge  eller  løbe.  Lige  der  på 

trapperne  op  til  Joseph 

Smith  bygningen  bar  Ånden 

vidnesbyrd  for  mig  om  den 

evangeliske  plan. 


at  den  var  sand.  Men  jeg  blev  alligevel 
ved  at  komme  til  møderne. 
En  måned  senere  opfordrede  Nese  mig 
til  at  besøge  Brigham  Young  universite- 
tet. Jeg  slog  omgående  til  og  skyndte  mig 
afsted  til  Provo  på  en  lynvisit.  Hun  hav- 
de beskrevet  sin  skole  som  en  del  af  hen- 
de selv.  Mens  vi  gik  omkring  mellem 
universitetets  bygninger  var  religion  alt 
hvad  vi  talte  om.  Mit  hoved  var  fyldt 
med  spørgsmål,  således  som  det  havde 
været  det  i  gymnasiets  bibliotek.  Jeg 
kunne  stadig  ikke  se,  hvordan  det  hele 
kunne  passe  sammen. 
Den  sten,  jeg  snublede  over,  var  princip- 


31 


pet  om  evig  udvikling.  „Det  kan  simpel- 
then ikke  være  rigtigt,"  sagde  jeg. 
„Hvordan  kan  mennesket,  som  skabtes 
af  Gud,  nogen  sinde  håbe  på  at  blive  en 
gud?" 

Vi  stod  foran  Joseph  Smithbygningen. 
Nese  var  tavs  et  øjeblik. 
„Dave,"  sagde  hun,  „før  vi  nogen  sinde 
blev  skabt  fysisk,  skabtes  vi  åndeligt 
som  Guds  sønner  og  døtre.  En  del  af  os, 
vores  ånd,  kommer  direkte  fra  ham  som 
vores  Fader." 

Så  forstod  jeg  det  endelig!  Det  faldt  alts- 
ammen på  plads.  Min  tvivl  forandredes 
til  et  smil  og  endte  med  en  latter.  Jeg 
kunne  ikke  holde  op.  Tankerne  jog  gen- 
nem lærdom  efter  lærdom.  „Ja,  jo,  det 
passer  altsammen  sammen!"  Jeg  havde 
lyst  til  at  danse  eller  synge  eller  løbe. 
Lige  der  på  trapperne  op  til  Joseph 
Smithbygningen  bar  Ånden  vidnesbyrd 
for  mig  om  den  evangeliske  plan.  Jeg 
vidste  i  hjertet,  at  jeg  ville  slutte  mig  til 
kirken. 


Jeg  måtte  endnu  læse  Mormons  Bog, 
lære  at  bede  og  tage  missionærlektierne. 
Men  fra  det  øjeblik  var  mit  liv  forandret. 

Jeg  havde  fundet  sandhed,  formål  og  et 
liv  at  udfylde.  Fem  uger  senere  blev  jeg 
døbt. 

Atten  måneder  senere  opfyldtes  min  for- 
nemmelse af,  at  jeg  en  dag  ville  gå  ind  i 
templet  i  Oakland,  da  jeg  modtog  mine 
tempelbegavelser  en  uge,  før  jeg  rejste  på 
mission.  Da  jeg  vendte  hjem  efter  den 
mission,  besluttede  Nese  og  jeg  at  forts- 
ætte den  evige  rejse,  som  vi  havde  be- 
gyndt med  samtaler  ved  et  bord  i  et  bi- 
bliotek. Vi  blev  gift  i  templet  i  Provo. 

Hver  gang  jeg  ser  på  min  hustru,  takker 
jeg  Herren,  at  der  var  en  pige  i  det  gym- 
nasiumjeg gik  på,  som  havde  tro  nok  til 
„blot  at  dele  sin  tro  med  én  eller  anden, 
som  ikke  ville  le  af  hende".  Hun  rørte 
mit  hjertes  strenge  og  forandrede  mit  liv. 

□ 


«Fra  nu  af  klynker  jeg  ikke  mere,  udsætter 

ikke  mere,  trænger  ikke  til  mere  .  .  .  styrket 

og  tilfreds  rejser  jeg  den  vej  der  ligger 

åben.» 


Walt  Whitman 
Song  of  the  Open  Road 


32 


Velsignelser  og  ansvar  i 
mission  ær  tjenesten 

Når  jeg  ser  tilbage  over  mit  liv  og  tænker 
på  de  vanskelige  afgørelser,  er  der  én, 
der  træder  tydeligere  frem  end  andre: 
Bør  jeg  rejse  på  mission?  Mor  og  far 
ønsker,  jeg  skal  gøre  det.  Biskoppen  for- 
tæller mig,  at  jeg  burde  rejse.  Nogle  af 
mine  venner  skal  rejse,  men  andre  for- 
tæller mig,  at  det  ville  være  forkert.  De 
siger:  „Tænk  på  al  den  sjov,  du  må  und- 
være." „Hvad  med  din  uddannelse?" 
„Hvad  med  din  veninde?"  Der  synes  he- 
le tiden  at  foregå  så  meget,  så  hvordan 
kan  jeg  opgive  de  to  år?  Hvad  bør  jeg 
gøre? 
Hvis  du  står  og  skal  træffe  den  afgørelse, 


vil  jeg  bede  dig  lytte  til  dit  hjerte.  Herren 
taler  gennem  dit  hjerte:  „Jeg  vil  tale  til 
dig  i  dit  sind  og  i  dit  hjerte"  (se  L&P  8:2). 
Lyt  ikke  til  de  udenoms  påvirkninger, 
der  så  let  kan  få  dig  til  at  gå  mod  Herrens 
ønsker. 

Præsident  Kimball  har  sagt:  „Enhver 
ung  mand  bør  udføre  en  mission.  "  {En- 
sign,  okt.  1974,  s.  8).  Han  har  også  sagt, 
at  unge  mænd  burde  vokse  op  med  et 
stærkt  ønske  om  at  udføre  en  mission. 
Hvis  det  sker,  er  afgørelsen  selvsagt  truf- 
fet længe  før  19  års  alderen  indtræffer, 
og  så  er  det  hele  meget  lettere.  Jeg  bærer 
vidnesbyrd  om,  at  præsident  Kimball  er 
en  profet.  Han  fortæller  dig  og  mig, 
hvad  Herren  ønsker,  vi  skal  høre.  Lyt 
omhyggeligt,  og  dit  hjerte  vil  fortælle 
dig,  hvad  du  bør  gøre. 


Dit 

hjerte  vil 

fortælle  dig 

det 


Ældste 
Jack  H.  Goaslind  jun. 

De  halvfjerds'  første 
Kvorum 

Hvorfor  bør  du  udføre  en  mission?  Der 
er  flere  ting,  der  rinder  mig  i  hu,  når  jeg 
tænker  på  svaret  på  det  krævende 
spørgsmål.  Selvfølgelig  er  svaret  let: 
Herren  siger,  at  du  bør;  profeten  har 
gentagne  gange  lagt  vægt  på  det;  din 
familie,  kirkens  ledere  og  andre  opmun- 
trer dig  til  at  tjene  -  men  de  er  ikke  dig. 
Jeg  husker,  hvorledes  jeg  følte  mig 
gennemstrømmet  af  en  god  stemning, 
da  jeg  endelig  sagde  ja.  Jeg  fik  bekræftel- 
se fra  Herren  på,  at  det  jeg  havde  gjort, 
var  godt.  Det  var  rigtigt,  og  jeg  vidste 
det.  For  første  gang  i  mit  liv  var  jeg 
begyndt  at  tænke  på  andre  i  stedet  for 
kun  på  mig  selv,  og  det  gav  mig  en 
følelse,  som  jeg  har  længtes  efter  hver 
eneste  dag  i  mit  liv  siden  da.  Det  er 
belønnende  at  give  af  sig  selv,  for  at 
andre  kan  blive  velsignet.  Det  er  én  af 
grundene  til,  at  vores  Frelser  udtalte  det- 
te: „Og  den,  som  ikke  tager  sit  kors  op 
og  følger  efter  mig,  er  mig  ikke  værd. 
Den,  som  har  bjærget  sit  liv,  skal  miste 
det;  og  den,  som  har  mistet  sit  liv  for  min 
skyld,  skal  bjærge  det."  (Matt.  10:38- 
39). 

Vi  er  ikke  blevet  bedt  om  at  bære  det 
kors,  som  Frelseren  bar,  men  vi  er  blevet 
bedt  om  at  bære  den  kærlighed,  som  han 
gav  alle  vor  Faders  børn.  For  ser  I,  hav- 
de han  ikke  båret  sit  kors  i  lydighed  mod 
Faderens  vilje,  ville  den  store 
forløsningsplan  have  slået  fejl  for  hele 
menneskeheden.  Men  fordi  han  udførte 
sin  guddommelige  mission,  kan  vi  mod- 
tage fuldstændig  tilgivelse  for  vore  syn- 
der, hvis  vi  oprigtigt  omvender  os;  vi  vil 
opnå  udødelighed  formedelst  den  uni- 
verselle opstandelse;  og  til  sidst  kan  vi, 
ved  at  holde  budene,  modtage  en 
strålende  arv  i  den  celestiale  verden  med 
Faderen  og  Sønnen  -  der  er  den  største 
af  alle  Guds  gaver,  ja,  evigt  liv  (se  L&P 


14:7).  Når  vi  tager  vores  kors  op  som 
missionærer,  bliver  det  vort  hellige  an- 
svar at  belære  vor  Faders  børn  om, 
hvordan  disse  vidunderlige  velsignelser 
kan  opnås. 

Mine  missionærerfaringer  som  19-årig 
gav  mig  ikke  alene  mulighed  for  at  tjene 
mine  medmennesker,  men  bragte  en  li- 
gevægt i  livet,  som  jeg  er  sikker  på,  at  jeg 
ikke  kunne  have  opnået  på  nogen  anden 
måde.  Jeg  fik  tillid  til  mig  selv  og  til 
Herren,  for  jeg  kom  til  at  erkende,  at 
mine  bønner  blev  hørt  og  besvaret.  Jeg 
fik  et  stærkere  vidnesbyrd  om  evangeliet 
gennem  oplevelser  af  præstedømmets 
kraft  og  ved  personligt  at  se 
Helligåndens  indflydelse,  når  den  bar 
vidnesbyrd  om  det,  som  mine  kammera- 
ter og  jeg  fortalte  vore  undersøgere.  Jeg 
lærte  bedre  end  nogen  sinde  før  betyd- 
ningen af  barmhjertighed,  som  profeten 
Mormon  omtaler  som  -  „Kristi  rene 
kærlighed"  (Moroni  7:47).  Den  kærlig- 
hed syntes  at  gennemtrænge  hele  min 
sjæl,  og  på  grund  af  det,  blev  det  let  at 
give  udtryk  for  de  følelser,  som  jeg  for- 
nemmede så  stærkt. 
Jeg  opnåede  virkelig  respekt  for  og  kær- 
lighed til  mine  forældre,  og  min  tillid  til 
dem  voksede.  Disse  følelser  var  der  før, 
men  aldrig  så  stærkt  som  i  missions- 
marken  og  bagefter.  Jeg  lærte  at  holde  af 
mine  medmennesker,  og  jeg  ønskede  af 
hele  mit  hjerte,  sind  og  styrke  at  dele 
Jesu  Kristi  evangelium  med  dem.  Som 
aldrig  før  forstod  jeg  evangeliets  betyd- 
ning og  indflydelse  på  min  tilværelse.  Jeg 
opnåede  venskab  med  nogle  af  de  bedste 
mennesker  i  verden  -  min  missionspræsi- 
dent,  mine  kammerater,  og  de  vidunder- 
lige familier,  vi  underviste  og  døbte.  Jeg 
blev  en  bedre  elev,  ikke  blot  i  missions- 
marken,  men  også  efter  min  hjemkomst. 
Under  indflydelse  af  Helligånden  kom 

ting  til  mig  i  tankerne  på  en  mirakuløs 
måde  som  hjælp  i  min  oplæring.  Først 
og  fremmest  kom  der,  gennem  Herrens 
milde  og  stille  Ånd  og  som  svar  på  mine 
studier,  mit  arbejde  og  mine  bønner,  en 
bekræftelse  af,  at  Jesus  er  Krisus,  den 
levende  Guds  Søn. 

Mange  vil  måske  sige,  at  alt  dette  kan 
komme  uden  at  udføre  en  mission,  men 
jeg  spørger,  er  det  det,  Herren  ønsker? 
Det  forekommer  mig  klart,  at  præsident 
Kimballs  udfordring:  „Enhver  ung 
mand  bør  udføre  en  mission",  gælder 
for  dig.  Lyt  til  dit  hjerte  og  find  den 
lykke,  der  kommer  af  tjeneste  for  dine 
medmennesker. 

„Kom  i  hu,  at  sjæle  af  af  stor  værdi  i 
Guds  øjne. 

Og  hvor  stor  er  ikke  hans  glæde  over  den 
sjæl,  der  omvender  sig! 
Derfor  er  I  kaldet  til  at  råbe  omvendelse 
for  dette  folk. 

Og  om  det  skulle  ske,  at  I  måtte  arbejde 
hele  jeres  liv  .  .  .  og  kun  føre  een  sjæl  til 
mig,  hvor  stor  skal  da  ikke  jeres  glæde 
være  med  ham  i  min  Faders  rige! 
Og  dersom  jeres  glæde  kan  være  så  stor 
over  én  eneste  sjæl,  som  I  har  ført  til  mig 
.  .  .  hvor  meget  større  glæde  ville  I  da 
ikke  have,  om  I  kan  føre  mange  sjæle  til 
mig!"  (L&P  18:10,  13-16). 
Beslutningen  om  at  rejse  på  mission  er 
somme  tider  vanskelig,  men  jeg  bærer 
mit  højtidelige  vidnesbyrd  om,  at  det  er 
rigtigt  at  gøre  det.  Det  er  det,  Herren 
ønsker,  du  skal  gøre.  Det  er  en  befaling 
med  et  løfte  og  store  velsignelser.  Ja,  det 
tilsyneladende  offer  svinder  ind  til  ube- 
tydelighed i  lyset  af  de  vidunderlige  vel- 
signelser, der  kommer  gennem  missio- 
nærtjeneste. Den  afgørelse  vil,  når  den 
træffes  sådan,  som  Herren  ønsker  det, 
gøre  kommende  beslutninger  -  som 
indgåelse  af  ægteskab,  uddannelse  og 


beskæftigelse  -  meget  lettere,  og  der  vil 
være  langt  færre  muligheder  for  fejlta- 
gelse. Du  vil  vide  som  aldrig  før,  at  „Det 
er  på  vor  Forløsers  klippe,  på  Kristus, 
Guds  Søn,  I  må  bygge  jeres  grundvold, 
så  når  djævelen  sender  sine  mægtige  vin- 
de, ja,  sine  pile  i  hvirvelvinden,  ja,  når  al 
hans  hagl  og  frygtelige  uvejr  skal  ramme 
jer,  at  det  da  ingen  magt  skal  få  over  jer 
til  at  dragejer  ned  i  elendighedens  og  den 
evige  pines  afgrund  på  grund  af  klippen, 
som  I  er  bygget  på,  hvilken  er  en  sikker 
grundvold,  en  grundvold,  som  menne- 
skene ikke  kan  falde  på,  dersom  de  byg- 
ger derpå"  (Helaman  5:12).  □ 


«0  Gud  må  disse  gaver  jeg  få: 
En  afklaret  ånd  og  sindsro, 
styrke  til  dagens  vandring  at  gå 
og  mod  til  at  klare  vejen. 
Godt  humør  som  kan  hjælpe 
mig  at  bære  livets  byrder 
og  ind  imellem  jeg  beder  dig 
giv  mig  sans  for  alt  det  der 
fryder .» 


Henry  van  Dyke 
These  Are  the  Gifts  I  Ask 

STØV  PÅ  EN  ROSE 


Ellen  og  Joyce  M.  Jensen 


s 


■■■■■ 


„Hvad  er  det,"  sagde  jeg  til  mig  selv,  da 
jeg  kom  i  mit  soveværelse  og  så  en  vase 
med  blomster  på  kommoden.  Det  var  en 
knopvase  af  grønt  glas  med  et  gult  bånd 
bundet  rundt  om.  Der  stod  en  rød 
fløjlsrose  i  den,  lavet  med  tydelig  omhu 
og  stor  dygtighed. 

Jeg  vidste,  at  min  15-årige  datter  Ellen 
tidligere  havde  lavet  sådanne  blomster, 
sædvanligvis  til  veninder  eller  til  at  give 
som  gaver.  Men  hvorfor  skulle  hun  nu 
give  mig  én?  Selv  om  det  var  sjældent,  at 
vi  skændtes,  havde  hun  og  jeg  skændtes 


tidligere  på  dagen,  og  stormskyerne  mel- 
lem os  var  endnu  ikke  fordampet. 
Og  hvad  var  så  det?  En  seddel,  adresse- 
ret til  mig.  Jeg  åbnede  den  og  læste: 
„Kære  mor,  dette  kan  synes  at  være  en 
lille  ting  at  give,  og  den  er  også  kun  en 
kopi  af  det  ægte,  men  den  har  alligevel 
den  rigtige  roses  skønhed.  Denne  rose  er 
ikke  ægte,  men  det  er  netop  meningen. 
For  ægte  roser  dør.  Men  denne  her  vil 
altid  leve.  Og  det  vil  den  kærlighed,  jeg 
har  til  min  mor  også.  Selv  om  det  som- 
me tider  ser  ud,  som  om  jeg  ikke  gør  det, 
så  elsker  jeg  dig  dog. 
Ligesom  når  der  er  støv  på  rosen,  og  du 
blæser  det  væk,  og  alting  synes  nyt, 
sådan  er  det,  når  vi  hidser  os  op.  Blæs 
støvet  væk,  og  vores  kærlighed  skinner 
ren  og  fornyet.  Jeg  elsker  dig,  mor.  Det 
vil  jeg  altid  gøre." 

Tårer  løb  ned  ad  mine  kinder.  Jeg  følte 
mig  skamfuld  over  ikke  at  have  været 
den  første  til  at  undskylde.  Ellen  havde 
først  gjort  det.  Hun  havde  mere  end  løst 
problemerne  mellem  os.  Hun  havde  gi- 
vet mig  en  kærlighedsgave. 
Vi  er  stadig  uenige  en  gang  imellem,  men 
nu  ved  vi  begge,  hvor  kunstigt  det  støv 
er,  som  ligger  på  forholdet  mellem  os,  og 
vi  har  lært,  hvordan  man  hurtigt  kan 
blæse  det  af.  Når  vi  med  hjertelighed  og 
øm  påskønnelse  har  gjort  det,  plejer  jeg 
altid  at  gå  ind  i  soveværelset  og  også 
blæse  støvet  af  min  fløjlsrose.  □ 

